
Părinţilor mei, cu dragoste. 


5 



6 



Cuvânt înainte 


De ce este nevoie de educaţie parentală? Nu învăţam pur şi 
simplu să fim părinţi şi o facem bine, aşa cum au făcut-o mulţi alţii 
înaintea noastră?! 

Poate că mulţi învaţă din mers şi e bine aşa, însă realitatea 
ne arată că şcolile sunt pline de cazuri de violentă, părinţii se plîng 
că nu se mai înţeleg cu copiii, auzim de cazuri de sinucidere la 
copiii rămaşi singuri ai căror părinţii au plecat pe alte meleaguri să 
le asigure o viaţă mai bună. De câte cazuri de sinucidere la copii se 
auzea acum 20-30 de ani? 

Au trecut vremurile când familia ca întreg, ca sistem 
funcţiona după reguli clare, imuabile, necontestate de nimeni, când 
copiii şi părinţii îşi aveau locul şi rolul lor clar stabilit în cadrul 
familiei. Astăzi străbunicii sau bunicii nu mai stau lîngă noi să ne 
arate cum să ne creştem copiii, valorile de atunci nu mai sunt 
valabile acum, copiii au acces la mult mai multe provocări decît 
aveam noi acum 20-30 de ani şi cu siguranţă mult mai multe decît 
aveau părinţii noştri acum 50. 

Pe scurt, societatea s-a schimbat aducând noi provocări 
familiei şi realitatea ne arată că mulţi părinţi, multe familii au uneori 

mare nevoie de ajutor pentru a face faţă dificultăţilor inerente care 
apar în deloc uşoara "meserie” de părinte. 

Acest ajutor poate veni sub forma educaţiei parentale: 
cursuri, întâlniri în care părinţii să cunoască mai multe despre 
dezvoltarea copilului, despre nevoile şi caracteristicile psiho- 
fiziologice diferite în funcţie de vârstă copiiilor lor, întâlniri la care să 
aibă şi posibilitatea să-şi împărtăşească într-un climat cald, 
securizant propriile probleme cu care se confruntă ca şi părinte. 

Pionierat în domeniul educaţiei parentale în România a 
făcut Fundaţia Hoit prin programele “Cum să devenim părinţi mai 
buni” destinate în principal părinţilor ce adoptă copii din centre de 
plasament dar nu numai. Acum educaţia parentală a devenit o 
prioritate a psihologilor şcolari şi consilierilor educativi. Prin 
intermediul programelor de educaţie parentală din şcoli părinţii s-ar 
putea implica mai mult în viaţa şcolii iar cadrele didactice ar afla 
mai multe despre dificultăţile cu care se confruntă mulţi dintre 
aceştia, s-ar crea un canal de comunicare permanent şcoală- 
părinţi. 

Cartea de faţă se adreseaza în primul rând psihologilor şi 
consilierilor şcolari, tuturor celor implicaţi în programe de consiliere 
a părinţilor oferindu-le un studiu de caz pe un program bazat pe 
seminariile unor psihoterapeuţi americani cu o vastă experienţa în 
consilierea familială. Cartea este utilă şi părinţilor, tuturor celor care 

vor să cunoască mai multe despre modalităţi concrete de 
organizare a consilierii de grup. 

Cartea “Educaţia prin iubire “ prezintă un program de 
educaţie parentală în 1 1 şedinţe desfăşurat în anul 2007 în cadrul 
Fundaţiei diecezane Caritas destinat în principal părinţilor din medii 
defavorizate socio-economic provenind din familii în cadrul cărora 
se înregistra o incidenţă crescută a cazurilor de violenţă familială, 
alcoolism, abuz fizic şi emoţional etc. 

Programul are la bază cartea “ Cele cinci limbaje de iubire 
ale copiilor “ lui Gary Chapman şi Ross Campbell, psihologi 
americani specializaţi pe consiliere familială, susţinători a 
numeroase cursuri şi seminarii pe tema relaţiilor părinţi-copii. 
Programul respectiv este aplicabil cu succes în şcoli, putînd fi 
adaptat în funcţie de specificul grupului de părinţi. 

Folosesc acest prilej pentru le mulţumi celor care m-au 
ajutat în demersul meu : Pr.Egidiu Condac, Dianei Tamaş, Claudiei 
Sociu şi celorlalţi colaboratori ai mei de la Fundaţia diocezană 
Caritas şi tuturor părinţilor participanţi pentru implicarea şi pentru 
lecţiile de viaţă pe care mi le-au oferit. 

Ca întotdeauna, fiecare întîlnire semnificativă, prin oamenii 
pe care îi întîlneşti îţi oferă şansa unei lecţii de viaţă, şansa la 
dezvoltare spirituală. 

La final, le mulţumesc în primul rînd părinţilor mei cărora le 
dedic această carte, pentru iubirea pe care mi-au arătat-o şi pe 
care mi-o arată zi de zi. Lor le datorez totul. 

CAP I . Familia în tranziţie de la tradiţional la modern. Violenţa 
familală - o tară a tranziţiei in familia română 


1. 1 Familia: Rol, funcţii, tipuri 

Oricît de clişeistic ar suna, familia reprezintă "celula de bază “ a 
societăţii. Din perspectivă sociologică, familia este instituţia 
fundamentală în toate societăţile. Familia reprezintă, în orice 
societate, o formă de comunitate umană alcătuită din cel puţin doi 
indivizi, uniţi prin legături de căsătorie şi/sau paterne, realizînd mai 
mult sau mai puţin o funcţie biologică şi/sau psihosocială, (lolanda 
Mitrofan, Cristian Ciupercă 1998) 

Pornind de la această definiţie avem mai multe tipuri de familii, 
din care vom aminti doar tipologiile esenţiale: 

Familia de origine (consagvina) reprezintă familia în care 
individul să naşte şi creşte, în timp ce familia de procreare 
(conjugală) reprezintă familia constituita după căsătorie. 

După gradul de cuprindere a grupului familial, familia este 
nucleară, constituită din cei doi soţi şi copiii acestora şi cea extinsă 
( cuprinde şi celalte rude pînă la gradul doi, trei, patru etc). 

După structură şi modul de exercitare a autorităţii avem familii 
matriarhale, patriarhale sau egalitare, funcţie de persoana care 
exercită autoritatea în rîndul familiei: femeia cea mai în vârstă în 

cazul familiei matriarhale, bărbatul cel mai în vârstă sau soţul în 
cea patriarhală şi ambii parteneri în egalitară. 


în general familia ca grup primar de indivizi a îndeplinit 
următoarele funcţii: 

• Funcţia economică care urmăreşte asigurarea condiţiilor 
materiale şi a supravieţuirii membrilor grupului familial se 
manifestă în general prin trei componente/dimensiuni: 

- componenta ocupaţionala/profesională: fiecare membru al 
familiei, inclusiv copiii în familia tradiţională, au o ocupaţie 
aducătoare de venituri. în familia tradiţională ocupaţiile se 
transmiteau de la părinţi la copii; 

- componenta productivă: ocupaţiile membrilor familiei erau 
orientate spre producerea de bunuri şi servicii necesare 
acoperirii nevoilor familiei; 

- componenta financiară-care presupune administrarea 
bugetului de venituri şi cheltuieli şi care revenea de multe 
ori, mai ales în familia tradiţională, soţiei. 

• Funcţia socializatoare care presupune transmiterea/ asimilarea 
unor atitudini, valori şi modele de comportament de la un grup 
la altul, de la grup la indivizi. în cadrul acestei funcţii de 
socializare intră şi educaţia copiilor cu scopul formării adaptării 
şi integrării sociale a acestora. 

• Funcţia de solidaritate prin care se asigură unitatea, intimitatea, 
suportul şi siguranţa afectivă membrilor grupului familial. Prin 
această funcţie se urmăreşte protecţia în faţa influenţelor 
disturbatoare ale mediului. 

• Funcţia sexuală şi reproductivă, care urmăreşte în principal 
reproducerea, în vederea perpetuării genelor familale. Accentul 
pe reproducere sau pe sexualitate diferă în familia modernă de 
cea tradiţională. 

1.2 Familia de la tradiţional la modem 

în cadrul familiei tradiţionale rolurile şi status-urile erau clar definite. 
La baza acestei structuri destul de rigide se află autoritatea, care 
aparţine bărbatului. Bărbatul este activ, dominator, orientat spre 
exterior în timp ce femeia este pasivă, supusă, orientată spre 
interior, familie şi menţinerea coeziunii ei. 

Familia tradiţională consacra superioritatea părinţilor asupra 
copiilor, a vîrstnicilor asupra tinerilor, a bărbaţilor asupra femeilor, 
a fraţilor mai mari asupra celor mai mici. Valorile şi structura 
familiei tradiţionale erau considerate imuabile, nimeni nu le punea 
în discuţie şi le accepta ca pe ceva subînţeles ceea ce făcea 
tranziţia de la o generaţie la alta mult mai uşoară. Cine se opunea 
acestei ierarhii era condamnat atât în propria familie cît şi în 

comunitate, ceea ce făcea abaterile mult mai rare şi mai puţin 
probabile. 

Funcţiile familiei sunt cele mai vizibile în familia de tip 
tradiţional. Valorile comunităţii, grupului aveau întîietate intodeauna 
în faţa valorilor individuale fără a intra în conflict cu acestea. 
Structura, ierarhia, modul de relaţionare şi comportamentul se 
transmiteau de la generaţie la alta în mod firesc şi general 
acceptat. 

Sub presiunea unor factori sociali care s-au manifestat cu 
diverse decalaje temporare aproape pe întreg globul: revoluţia 
industrială, urbanizarea şi industrializarea excesiva a avut loc şi o 
schimbare la nivelul structurii şi valorilor familiale. S-a trecut treptat 
de la modelul tradiţional al familiei ce cuprindea 2-3 generaţii de 
copii facilitind transmiterea culturală de la o generaţie la alta la 
familia modernă de tip nuclear din care fac parte doar cei doi soţi şi 
copiii lor. 

Intrarea femeilor în câmpul producţiei industriale a însemnat 
schimbarea şi a rolului şi a statusului femei în cadrul familiei. 
Femeia a renunţat la rolul pasiv, submisiv şi a intrat în competiţie 
cu bărbatul, familia ajungînd de multe ori un câmp de luptă pentru 
putere între cei doi. 

De la valorile preponderent comunitare: Autoritate, Conformism 
s-a trecut treptat la valori preponderent individuale: Competiţie, 
Performanţă, Nonconformism. 

Aşa cum sugerează Mitrofan şi Ciupercă (Mitrofan I., Ciupercă 
C, 1998), modernitatea a provocat o redimensionare a funcţiilor 
familiei după următorul tipar: creşterea importanţei funcţiei 
economice şi a celei afectiv sexuale (în dauna componentei 
reproductive), concomitent cu scăderea importanţei funcţiilor de 
socializare şi de solidaritate pe fondul schimbării rolului femeii în 
familie şi a preluării unor atribuţii specifice ei de către societate 
(prin şcoală, grădiniţă etc). 

Relativizarea modelelor culturale a dat naştere la o varietate de 
tipuri familiale: celibatul, cuplul fără descedenti, concubinajul, 
familia mono-parentala, căsătoria deschisă, famila reconstituită, 
familia reorganizată. 

Din acestea totuşi nici una nu îndeplineşte funcţiile atribuite în 
mod clasic familei tradiţionale, fiecare configuraţie tinzînd să 
maximalizeze unele funcţii (celibatul - funcţia economică), să 
minimalizeze altele, sau chiar să le ignore (cuplurile fără 
descedenti-funcţia reproducătoare, familia monoparentală-funcţia 
sexuală etc). 

1.3 Familia disfuncţională 

Familia funcţională este bazată pe independenţa deplină a soţilor 
şi pe diferenţierea reală, conştientizată şi acceptată de către 
membrii grupului domestic. (V. Miftode, 2003). 

Disfuncţionalitatea familiei are adesea, aşa cum afirmă Ciupercă şi 
Mitrofan, drept cauză o defectuoasă structurare şi exercitare a 
rolurilor conjugale. Conform unui studiu realizat între anii 1977 - 
1986 de către Mitrofan (Mitrofan, Ciupercă 1998) s-au identificat 
două categorii principale de disfuncţii: 

• Disfuncţii globale ale structurii de rol familial - semnificînd o 
perturbare globală a modului de asumare şi exercitare a 
sarcinilor de rol marital la ambii parteneri evidenţiată în ponderi 
diferite la nivelul diferitelor conduite de rol (sexual afectiv şi 
procreativ, socio-profesional etc). 

• Disfuncţii specifice al rolului marital acoperind gama de 
disfuncţii afectiv sexuale şi procreative.- disfuncţii ale 
comportamentului sexual (frigiditate, ejaculare precoce, 
impotenţa etc), disfuncţii ale comportamentului erotic etc. 

Ne vom opri în special asupra primei categorii şi a efectelor 
acestora întrucît cele două categorii de disfuncţii sunt 
interrelaţionate. Disfuncţiile structurii de rol familial se traduc în 
special prin: 

1. Adoptarea şi exercitarea inadecvată a rolului specific sexului 
fie prin: 

- exagerarea sau diminuarea trăsăturilor fundamentale specifice 
sexului în exercitarea rolului conjugal (tipul soţului tiran, autoritar 
care anihilează participarea şi contribuţia soţiei sau dimpotrivă cel 
al soţiei tiranice, autoritare, "soţie castratoare “care subminează 
autoritatea şi iniţiativa soţului). 

- inversarea şi/sau desincronizarea rolului de sex în diada maritală 
însemnînd în primul caz situaţia în care femeia joacă rolul 
bărbatului şi invers, sau adoptarea de către cei doi parteneri a 
rolurilor adecvate însă într-un mod desincronizat care nu 
corespunde nevoilor şi aşteptărilor partenerului. 

2. Adoptarea şi exercitarea incompletă sau inautentică a rolului 
familial, situaţie în care unul sau ambii parteneri sunt implicaţi 
parţial sau ignoră anumite aspecte ale rolului lor (de exemplu tatăl 
care lasă în sarcina soţiei educarea copiilor sau sarcinile 
administrativ gospodăreşti, sau soţia care îşi exercită idependent 
funcţia de socializare şi loisir) sau îşi exercită în mod fals, 
inautentic atribuţiile marital parentale în cadrul familiei. 

Cele mai des intilnite distorsiuni sunt de genul hipertrofierii 
rolului masculin sau feminin. în primul caz, dominaţia şi autoritatea 
excesiva a soţului va avea tendinţa să împingă soţia spre o 
supracompensare a rolului matern printr-o conduită excesiv de 

afectivă de îngăduitoare iar o hipertrofiere a rolului feminin printr-o 
atitudine dominatoare, supraprotectiva a copiilor şi a soţului va 
submina autoritatea şi competenta acestuia. Hipertrofierea rolulilor 
de sex manifestate fie prin rigiditate şi un comportament autoritar 
din partea tatălui combinată cu o atitudine extrem de îngăduitoare 
şi de protectiva din partea mamei fie prin dominaţie şi 
hiperprotectie din partea soţiei în dăuna autorităţii soţului determină 
adoptarea din partea copiilor a unor comportamente nevrotice şi 
psihopatice. Copilul se va îndrepta fie spre o personaliate supusă, 
submisiva, lipsită de iniţiativă şi de capacitate de decizie, fie va 
evada de sub autoritatea paternă sau maternă adoptînd 
comportamente de sfidare: consum de droguri, alcool, vagabondaj 
etc. 

Distorsiunile apărute în exercitarea rolurilor specific sexului se 
traduc evident mai tîrziu în dificultăţi de cristalizare şi manifestare a 
rolurilor de sex la copii. Copiii acestor cupluri, fetiţe sau băieţi au 
toate şansele să îşi formeze identităţi de sex distorsionate 
comportamental şi atitudinal ceea ce se va reflecta mai tîrziu în 
propriile alegeri maritale. 

Astfel de cupluri ce prezintă distorsiuni ale rolurilor maritarle au 
în plus o incidenţă crescută a comportamentelor de natură 
devianta: infidelitate conjugală, alcolism, violenţă familială, abuzul 

sexual, abandonul copiilor sau al vîrstnicilor etc cu toate efectele 
traumatizante ce decurg de aici asupra tuturor familiilor. 

1.4 Violenţa familială 

Consiliul de Miniştri al Comisiei Europene defineşte violenţa în 
familie ca fiind "orice act sau omisiune comisă în interiorul familiei 
de către unul din membrii acesteia şi care aduce atingere vieţii, 
integrităţii corporale sau psihologice sau libertăţii altui membru al 
acelei familii şi vatămă în mod serios dezvoltarea personalităţii 
lui/ei” (http://violentainfamilie.blogspot.com) 

Violenţa domestica se manifestă intodeauna în cadrul unei 
relaţii intime, în spaţiu restrâns şi privat. în familie se manifestă 
toate formele de violentă: fizică, verbală şi sexuală. Acţiunile care 
însoţesc violenţa sunt: intimidarea şi manipularea, izolarea şi 
sechestrarea, controlul asupra banilor şi abuzuri asupra copiilor. 

Definit ca un act comportamental, violenţa domestica are 
caracter instrumental, intenţional şi învăţat. 

( http://violentainfamilie.blogspot.com/) 

• Instrumental agresorul controlează victima, obţine ceea ce 
doreşte de la ea. Comportamentele devin funcţionale (persistă) 
dacă au şi rezultatul scondat. Un comportament care nu are 
rezultatele aşteptate pentru cel care-l aplică, tinde să nu se 
repete după o perioadă de timp. La fel, comportamentele 

tolerate prin neintervenţie întărite, se accentuează. 

19 



• Intenţional: se produce se produce cu intenţia de control şi 
dominare, de menţinerea puterii, prin faptul că e repetiva (nu 
apare doar izolat) îi conferă caracterul de intenţie pe care de 
regulă abuzatorul nu o recunoaşte, dar poate fi identificată prin 
rezultatele pe care le produce. De exemplu, de ce un agresor 
nu manifestă violenţe similare asupra şefului la serviciu sau 
persoanelor străine, dacă pornim de la ideea că el nu se poate 
controla la furie? 

• învăţat: violenţa asupra partenerului nu este înnăscută. Copiii 
învăţa prin imitaţie, familia reprezintă modelul din care îşi 
extrage valori, cunoaştere şi comportamente. 60% dintre adulţii 
care sunt violenţi cu partenerele au crescut în familii cu 
violenţă. Partea optimistă este că fiind un comportament 
învăţat, el poate fi schimbat printr-un nou proces de învăţare. 
Dovada că violenţa nu este genetică este procentul de 40% 
dintre copiii care cresc în familii violente şi care nu devin 
agresori. 

Elemente specifice care diferenţiază violenţa familială de alte 
forme de agresiune: 

- Accesul permanent al agresorului la victimă 

- Existenţa unui ciclu al violenţei ( repetare în timp, cu o 
frecvenţa tot mai mare şi o gravitate tot mai crescută 

- Schimbări produse în personalitatea celor implicaţi, cu 
scăderea eficienţei lor în îndeplinirea funcţiilor sociale. 

- Antrenarea întregului sistem familial 

- Relaţiile emoţionale între cei doi parteneri sunt manifestate 
sau latente 

- Caracterul privat, care face ca victima sa aibă acces redus sau 
să nu apeleze la surse de sprijin 

- Tendinţa celorlalţi de a nu interveni, toleranţă socială faţă de 
fenomen 

- Aspecte de tortură a victimei 

în general, victima este femeie, violenţa fiind înrădăcinată în 
inegalităţile de gen şi în structurile tradiţionale de putere 
instituţionalizată. 

Cauzele violenţei familiale ar putea fi identificate în interiorul 
familiei în: lipsa de educaţie, lipsa sau deficitul de valori, 
distorsiunile de rol sau structură, deficit de comunicare la nivelul 
partenerilor iar în exterior într-un context dificil şi traumatizant: 
recesiune economică, sărăcie, lipsa locurilor de muncă sau 
mutarea din locul de “baştina”, relativizarea valorilor la nivelul 
întregii societăţi. 

în ceea ce priveşte situaţia din România, conform statisticilor 
oferite de Inspectoratul de poliţie, violenţa familială continuă să se 
afle pe primul loc, cu o treime din faptele de violentă extremă. Dacă 

asasinatele comise între soţi şi între părinţi şi copii reprezintă 20%, 
doar 0,4% reprezintă conflicte între socri şi gineri. în ceea ce 
priveşte spaţiul în care au loc crimele, în mai mult de jumătate din 
cazuri acestea se petrec în locuinţă, 10% în curte 25% pe strada. 
Bărbaţii ocupă un detaşat loc întii în rândul autorilor de acte de 
violenţă gravă cu un procent de 94%. (www. adevărul. ro) 

CAP II Modalităţi de prevenţie şi combatere a violenţei 
familiale 

2. 1 Educaţia parentală 

Începînd în special din 1990 în România, ca urmare a 
contextului nou socio - economic şi instituţional, specialiştii din 
domeniul socio-uman s-au centrat pe nevoile şi drepturile copilului 
privit dintr-o perspectivă nouă, de membru cu drepturi depline a a 
comunităţii, faţă de care familia sa are responsabilităţi speciale, 
nedetinind însă un drept suveran asupra sa. Nevoile copilului au 
început să fie tratate nu ca simple nevoi pe care societatea poate 
să le satisfacă sau nu, ci drepturi a căror satisfacere nu mai e 
facultativa ci obligatorie. 

Prin adoptarea de către Naţiunile Unite în 1989 a Convenţiei 
Drepturilor Copilului s-a consfinţit schimbarea statutului copilului de 
la o fiinţă subordonată intereselor familiei către o poziţie privilegiată 
de protejat al familiei şi societăţii în ansamblu urmată de 
promovarea interesului superior al acestuia indiferent de acţiune. 

Accentul pus pe copil în intervenţiile programelor sociale nu 
putea totuşi să eludeze mult timp intervenţia la nivelul familiei acolo 
unde se află de fapta adevărata cauza a problemelor. 

Au fost iniţiate şi implementate o serie de programe sociale care 
vizează sprijinirea membrilor familiei să depăşească situaţia de 

criză, să găsească soluţii la problemele cu care se confruntă. Acest 
ajutor oferit de către serviciile publice specializate sau de către alte 
organizaţii private de sprijin, fie că este vorba de consiliere, suport 
moral, informaţional, sprijin material/finaciar a avut drept scop 
menţinerea copiilor în familiile lor, reducindu-se riscul de abadon, al 
instituţionalizării, a violenţei familiale. 

Un aspect deosebit al intervenţiei sociale este educaţia 
parentală. 

Ca formă de intervenţie socială la nivelul grupului, educaţia 
parentală reprezintă o “tentativă formală de a mari conştiinţa 
părinţilor şi utilizarea aptitudinilor parentale” (Stanciulescu E 1997, 
apud Mocanu E, 2003). 

Bazîndu-se pe un model educaţional dar împrumutînd elemente 
din consiliere şi terapie de grup, programele de educaţie parentală 
au rezultate benefice atît pentru familie cît şi pentru copil, 
atingindu-şi în general scopul, cel de prevenire a abuzurilor asupra 
copilului şi de stimulare a dezvoltării unor relaţii sănătoase, 
armonioase, reciproc valorizante între părinţi şi copii. Iniţiată şi 
realizată de către educatorul parental, intervenţia socială centrată 
pe grup urmăreşte înţelegerea şi satisfacerea nevoilor părinţilor, a 
nevoilor de formare îndeosebi, plecînd de la analiza aşteptărilor. 

Cum intervine educaţia parentală la nivelul grupului familial 
producînd schimbare? 

- In primul rînd prin faptul că familia este “scoasa” din izolare şi vine 
în contact cu alte familii. 

- Mediul creat în cadrul cursurilor de educaţie parentala este de 
regulă neoficial, plăcut şi confortabil, oferind o atmosferă în care 
părinţii se simt în siguranţă şi confortabil unii în prezenţa altora; 
acest mediu este mai relaxant decît cel creat într-un cabinet de 
consiliere în care nu toate famiile au curajul să păşească. 

- Comunicarea între membrii unui grup capătă noi valenţe, părinţii 
fiind încurajaţi să discute liber, deschis fără inhibiţii; o persoană 
care se confruntă cu o anumită problemă va acceptă mai uşor sa 
comunice cu altele care au avut aceeaşi experienţă; 

- Se creează legături puternice între membrii grupului care ajută la 
constituirea unei reţele de sprijin între părinţi. Prin împărtăşirea 
problemelor şi a emoţiilor, părinţii îşi dau seama de cît de mult au 
în comun unii cu alţii, oferindu-şi reciproc încurajare, încredere şi 
sprijin 

- Se realizează o conectare a familiilor la resusele comunitare prin 
informare de specialitate, astfel încît acestea să cunoască şi să 
beneficieze de serviciile sociale existente la un moment dat 

- Grupul se poate mobiliza pentru a produce schimbări în plan 
social vis- avis de problemele cu care se confunta; comunitatea va 
fi mai receptivă la cerinţele unui grup decît ale unei singure 
persoane; 

- Interacţiunea creată între membrii grupului favorizează 
schimbarea de atitudine, valori şi comportamente sociale prin 
comparaţie, feed back şi susţinere din partea grupului 

Programele de educaţie parentală vizează de regulă formarea 
unor abilităţi şi transmiterea unor cunoştiinte care să vină în 
sprijinul relaţiei părinte copil. Informaţiile transmise sunt practice, 
de regulă referitoare la elemente de psihologia copilului, psihologia 
dezvoltării, se însuşesc tehnici şi metode de autocontrol, exprimare 
şi relaţionare pozitivă. în plus prin reţeaua de sprijin creată se 
facilitează conştientizarea, autocunoasterea şi schimbarea de 
atitudine şi comportament. 

în multe privinţe grupul de educaţie parentala încep să se 
asemene de multe ori cu grupul de suport, diferenţa plecînd în 
principal de la modelul educativ care stă la baza programelor de 
educaţie parentală spre deosebire de modelul de dezvoltare 
individuală care stă la baza consilierii de grup . 

2.2 Consilierea individuală şi de grup 

Spre deosebire de educaţia parentală care punea accent pe 
prevenţie şi viza în special exercitarea rolurilor parentale, 
consilierea vizează tratamentul disfuncţiilor famliale ce sunt de 
multe ori cauza abuzului, violenţei, delicventei juvenile şi altor tare 
familiale. Din acest punct de vedere consilierea atît individuală cît 


26 



şi cea de grup creşte ca şi nivel de complexitate punînd în centrul 
intervenţiei individul şi problema lui. 

The British Association for Counselling fondată în 1977, 
defineşte consilierea astfel: “Consilierea este utilizarea pricepută şi 
principială a relaţiei interpersonale pentru a facilita auto- 
cunoaşterea, acceptarea emoţională şi maturizarea, dezvoltarea 
optimă a resurselor personale.” Scopul general este acela de a 
furniza ocazia de a lucra în direcţia unei vieţi satisfăcătoare şi 
pline de resurse. Relaţiile de consiliere variază funcţie de cerere, 
dar pot fi centrate pe aspecte ale dezvoltării, pe formularea şi 
rezolvarea unor probleme specifice, luarea de decizii, controlul 
stărilor de criză, dezvoltarea unui insight personal, pe lucrul asupra 
trăirilor afective sau a conflictelor interne ori pe îmbunătăţirea 
realatiilor cu ceilalt. (apud Dafinoiu 2001) 

Consilierea are următoarele caracteristici: durată scurtă, 
urmăreşte schimbarea evolutiva, este centrată pe prezent, aici şi 
acum sau pe viitor, este orientată asupra proceselor de dezvoltare 
şi facilitare, prespune adoptarea din partea consilierului a unei 
atitudini de acceptare necondiţionată, facilitativă şi suportivă. 

Consilierea individuală are la bază o relaţie interpersonala de tipul 
“face to face” prin care o persoană abilitată ajută o altă persoană 
sa depăşească o situaţie de criză printr-o decizie proprie. în ciuda 

resurselor existente, unele persoane nu pot găsi soluţia problemei 
lor din cel puţin două motive (Dafinoiu 2002): 

- nu formulează corect problema ( nu conştientizează cu exactitate 
care este factorul cauzator al crizei ); 

- formulează corect problema dar iniţiază o singură soluţie de 
rezolvare devenind “prizoniera” acesteia, soluţie care s-ar putea să 
nu fie tocmai cea mai bună. 

în primul caz, scopul consilierii îl constitue acordarea de sprijin 
pentru client în vederea dezvoltării unor alternative la formularea 
iniţială a problemei iar în al doilea caz sarcina consilierului este cea 
de stimulare a clientului pentru a dezvolta alternative la modalităţile 
de rezolvare a problemei. 

Consilierul şi clientul parcurg împreună următoarele etape: 

1) construirea relaţiei de încredere între cei doi parteneri prin 
stabilirea de comun acord a obiectivelor şi cadrului formal de 
desfăşurare a terapiei, prin crearea unei atmosfere de deschidere 
şi suport etc. 

2) etapa de evaluare în vederea diagnosticării problemelor 
clientului . 

Evaluarea iniţială se referă la procesul de culegere a informaţiilor în 
scopul identificării atît a problemelor cît şi a nevoilor 
clientului/familiei pentru a putea stabili obiectivele şi planul de viitor. 

3) stabilirea unui plan de intervenţie împreună cu clientul şi 
implementarea acestuia. 

Planul de intervenţie este stabilit şi realizat pas cu pas în acord cu 
clientul iar obiectivele fixate trebuie să fie realiste, clare şi 
cuantificabile şi în directă relaţie cu nevoile acestuia. 

4) Evaluarea şi încheierea relaţiei de ajutor. Clientul este sprijinit de 
specialist să analizeze eforturile depuse şi rezultatele atinse, să 
evalueze schimbarea survenită în urma demersului terapeutic. 
Dacă evaluarea sugerează că problema a fost rezolvată, clientul şi 
consilierul decid de comun acord să încheie relaţia, dacă nu, se 
reia procesul terapeutic sau se decide încheierea relaţiei. 

Consilierea de grup include oarecum separat şi consilierea 
familiei, acesta fiind, pentru orice persoană, grupul de apartenenţă 
primară. în grupul de apartenenţă primară sunt incluse toate 
persoanele care se află în raport afectiv real sau simbolic în 
reţeaua legăturilor familiale. Acesta ar putea cuprinde nu numai 
membrii familiei nucleare sau extinse dar şi vecini cu care am 
stabilit relaţii foarte apropiate, baby sitters angajate etc. 

Abordarea familiei şi intervenţia la nivelul acesteia necesită 
respectarea de către consilier a următoarelor principii (D.Tăbuşcă 
2003): 

- să recunoască individualitatea şi forţa familiei şi să respecte 
diferitele modalităţi de a face faţă situaţiei de criză, 

- să încurajeze şi să faciliteze suportul intrafamilial şi interfamilial 
precum şi lucrul, în reţea, 

- să încurajeze şi să faciliteze comunicarea şi exprimarea 
emoţională în vederea eliminării blocajelor afective. 

Consilierea de grup a cunoscut o dezvoltare şi o popularitate 
fără precedent în ultimele decenii. Consilierea de grup, cu excepţia 
grupurilor familiale, se realizează în general sub forma grupurilor 
de suport constituite din membri care au în comun acelaşi tip de 
probleme şi care prin intermediul intilnilor de grup decid sa se 
dezvăluie, să-şi împărtăşească problemele şi să se sprijine 
reciproc în depăşirea acestora. 

Prin constituirea grupului de suport se urmăreşte: 

- promovarea contactului social pentru reducerea alienării şi 
izolării sociale, 

promovarea interacţiunii şi a schimburilor interpersonale 
complexe, 

- încurajarea ajutorului mutual şi al ajutorării, 

- asigurarea unui spaţiu securizant în care pot fi exprimate 
gînduri şi trăiri fără teama stigmatizării 

- identificarea problemelor comune şi implicarea tuturor 
membrilor în găsirea unor soluţii. 

Grupul de suport reprezintă o formă de reasigurare emoţională 
pentru membrii săi deoarece în interiorul grupului fiecare simte că 
problema sa este înţeleasă, acceptată şi împărtăşită de ceilalţi 
membri ai grupului. 

Etapele de dezvoltare ale grupului sunt relativ aceleaşi, însă în 
funcţie de grup există multe variabile care pot fi rezolvate pe baza 
spontaneităţii moderatorului de grup. Etapele ar putea fi sintetizate 
astfel: 

• Etapa comunicării directe, a cunoaşterii membrilor grupului 

• Etapa construcţiei matricei de grup, prin stabilirea de comun 
acord a valorilor şi a regulilor de grup 

• Etapa exprimării libere prin abordarea unor subiecte de 
interes comun pentru toţi 

• Etapa aprofundării personale cu accent pe împărtăşirea 
emoţiilor şi trăirilor personale, concomitent cu creşterea 
coeziunii grupului 

• Etapa depresiei grupului şi dizolvării lui treptate cu regăsirea 
individualităţii securizante a membrilor 

Consilierea individuală, de familie sau de grup respectă 
principiul intervenţiei individualizate iar eficienţa acestora depinde 
atît de abilităţile şi caracteristicile consilierului cît şi, în egală 
măsură dacă nu mai mult, de voinţa şi resursele clientului. 

Indiferent dacă se bazează pe un model educaţional sau pe un 
model al dezvoltării biopsihosociale a individului atît consilierea cît 
şi educaţia parentala vizează dezvoltarea personală şi stabilirea 
unor relaţii intrafamiliale fireşti, sănătoase şi vizează dezvoltarea 
personală şi stabilirea unor relaţii intrafamiliale fireşti, sănătoase şi 
valorizante pentru toţi membrii familiei. 

PARTE PRACTICĂ 
1. OBIECTIVELE LUCRĂRII 


Lucrarea de faţă şi-a propus să prezinte conţinutul şi rezultatele 
unui program de consiliere psihologică şi educaţională desfăşurat 
în cadrul unui grup de suport pentru părinţi. 

Programul “Să-i educăm iubindu-f’ s-a desfăşurat sub egida 
Biroului de Asistenţă Socială al Fundaţiei diocezane Caritas laşi şi 
a constat în principal în organizarea a trei grupuri de suport pentru 
părinţii din medii defavorizate socio-economic cu scopul 
îmbunătăţirii abilităţilor parentale a persoanelor incluse în program 
şi eradicării violenţei şi abuzului fizic şi emoţional în relaţia cu 
copiii. 

Lucrarea prezintă în detaliu conţinutul şi rezultatele unuia din 
cele trei grupuri de suport avînd în componenţa 7 mame. 

2 DESCRIEREA PROIECTULUI 

Obiectivele specifice ale proiectului au fost: 

- Oferirea de informaţii despre modalităţi alternative de educaţie 
a copiilor ; 

Dezvoltarea abilităţilor parentale ale părinţilor participanţi ; 

- Stimularea dezvoltării personale şi îmbunătăţirea capacităţilor 
de relaţionare pozitivă ale participanţilor la program ; 

Obiectivele proiectului urmau a fi realizate în cadrul unor serii de 1 1 
întâlniri de grup în ritmul de o întîlnire pe săptămînă. 

Perioada de desfăşurare a proiectului a fost de 12 săptămîni (31 
ianuarie-9 mai 2007) 

Beneficiarele programului au fost 7 mame aflate în evidenţa 
Biroului de Asistenţă socială, cu vîrste cuprinse între 19 şi 39 de 
ani, fiecare avînd cel puţin doi copii cu vîrste cuprinse între 10 luni 
şi 20 de ani, majoritatea cu educaţie scăzută şi neavând în 
momentul desfăşurării programului o slujbă stabilă. 

Accentul pe educaţie parentala se realiza prin conţinutul şi 
structura temelor fiecărei întîlniri, iar obiectivele vizînd dezvoltarea 
personală, a abilităţilor de comunicare şi interrelaţionare a 
participantelor urmau a fi îndeplinite prin realizarea în cadrul 
şedinţelor a unui climat pozitiv de acceptare necondiţionată, prin 
posibilitatea valorizării personale şi împărtăşirii experienţelor 
personale, prin jocurile şi activităţile introduse în cadrul fiecărei 
şedinţe. 

Pentru fiecare din cele 12 şedinţe erau stabilite obiective 
specifice. Sedintelele durau între 1 h şi 30 de minute şi 2 h şi erau 
coordonate de către psiholog şi asistentul care avea şi rolul de 
observator. Deşi fiecare şedinţă avea o tematică anume, exista şi 
suficientă flexibilitate pentru abordarea unor subiecte de interes 

imediat pentru clienţi (gen relaţia cu partenerul etc). Şedinţa era 
urmată de o evaluare a şedinţei şi o autoevaluare a participării 
personale din partea coordonatorului şi asistentului de grup. 

3. EVALUAREA INIŢIALĂ 

9 

3.1. DESCRIEREA CAZURILOR 

Grupul a cuprins 7 mame. 

F.l, 39 de ani, mamă a trei copii, o fată în vârstă de 20 de ani 
provenită din prima sa căsătorie , un băiat de 4 ani şi jumătate şi o 
fetiţă de 3 ani şi jumătate proveniţi din concubinajul cu actualul 
partener. Tot din relaţia actuală a rezultat şi un copil care a murit la 
cîteva luni de la naştere datorită unor complicaţii la plamîni. în 
momentul în care a aderat la grup, mama se afla încă în doliu după 
copilul decedat iar începutul cursului a concis cu împlinirea unui an 
de la decesul ultimului său copil. 

F.l a absolvit liceul economic, specializarea Comerţ dar, după 
disponibilizările de la ultimul loc de muncă, în urmă cu aproximativ 
4 ani, întreruptă fiind şi de naşterea copiilor, nu a reuşit să-şi 
menţină un loc de muncă stabil. 

O persoană inteligentă, F.l are totuşi un istoric de alcoolism cronic 
care a dus la pierderea primei relaţii si la deteriorarea grava a 
relaţiilor cu familia de origine. A avut o relaţie defectuoasă cu ambii 

părinţi: o mamă autoritară, posesivă, crescută într-un centru de 
plasament şi un tată alcoolic. 

A.D, 34 de ani, divorţată, mamă a trei fete de 3, 5 şi respectiv 7 
ani şi jumătate. A.D este de meserie asistent medical, iar în 
momentul derulării programului era şomeră. 

A.D este o persoană sociabila şi comunicativă fiind aproape de 
fiecare dată persoana care deschidea şirul confesiunilor, 
stimulindu-le astfel şi pe celelate mame să se deschidă şi să-şi 
împărtăşească experienţele. Ca şi F.l, A.D este nesigură pe sine, 
extrem de exigentă atît cu ea însăşi cât şi cu fetiţa cea mai mare, 
care preluase o prea mare parte din responsabilităţile îngrijirii 
celorlalţi copii. 

La rîndul ei A.D a avut o relaţie defectuoasă cu mama ei, care şi-a 
părăsit ambele fete pe când ea avea 14 ani. Păstrează relaţia cu 
tatăl ei cu care locuieşte în prezent într-o locuinţă închiriată. 

A.M, 19 ani, necăsătorită, mamă a doi băieţi, unul de 1 an şi 
jumătate şi altul de 3 ani, ambii din relaţia cu actualul partener. A.M 
provine dintr-o familie cu 7 fraţi, ea fiind mezina familiei. A fost 
crescută mai mult de mătuşa ei, mama ei renunţînd şi la unii dintre 
fraţii ei care a fost plasat într-un Centru de ocrotire a minorilor. A.M 
a absolvit 8 clase primare şi este casnică. 

D.E, 32 de ani, mamă singură cu doi copii proveniţi dintr-o 
relaţie anterioara, o fată de 8 ani şi jumătate şi un băiat de 5 ani. 

D.E este orfană, a fost crescută într-un Centru de Ocrotire a 
minorilor şi nu cunoaşte nici un membru al familiei sale naturale. 
D.E a absolvit Şcoala de Arte şi meserii şi în momentul începerii 
cursului nu avea un loc de muncă. 

B.L, 26 de ani, căsătorită, mamă a doi copii, un băiat de 3 ani şi 
o fetiţă de 1 an. B.L are studii medii, a absolvit liceul economic, 
specializarea Administraţie publică iar la momentul începerii 
cursului nu lucra, fiind în concediu de maternitate pentru îngrijirea 
fetiţei mai mici. 

Z.l, 26 de ani, necăsătorită, mamă a trei copii, un băiat de 7 ani 
şi două fetiţe, în vârstă de 5 şi respectiv 3 ani toţi proveniţi din 
relaţia cu actualul partener. Z.l a absolvit 8 clase şi este casnică. 
Fiind cea mai mare din cei 7 fraţi a avut o copilărie nu tocmai 
fericită : după sinuciderea mamei sale pe când ea avea 12 ani a 
trebuit să aibă grijă de toţi fraţii mai mici şi de tatăl alcoolic. Z.l este 
o persoană tăcută, modestă, calmă şi răbdătoare. 

B.A, 22 de ani, mamă singură a doi copii, o fetiţă de 8 ani şi un 
băieţel de 5 ani proveniţi din relaţii diferite. A absolvit 8 clase, iar la 
momentul începerii cursurilor era menajeră la o fundaţie care-i 
asigura cazarea pentru ea şi cei doi copii ai săi. Provenind dintr-o 
familie de etnie rromă, B.A a avut o copilărie dificilă, marcată de 
neglijenţă, abuz fizic şi verbal. B.A este o fire sociabilă şi 
copilăroasă. 

3.2. INSTRUMENTE FOLOSITE ÎN EVALUAREA INIŢIALĂ 

t 

Alături de formularul de înscriere în grup, prin care se preluau date 
despre client şi se testa gradul şi domeniul de interes al clientului 
cu privire la acest curs, (a se vedea ANEXA A), participantelor li s- 
au mai aplicat două chestionare, care urmau a fi reaplicate în 
momentul finalizării şedinţelor. 

Am aplicat următoarele instrumente de diagnostic: 

1. Pentru măsurarea abilităţilor de relaţionare, a fost folosită o 
grilă de observaţie cu 12 itemi: solidaritate, destindere, acord, 
sugestii date, opinii emise, orientări date, orientări cerute, opinii 
cerute, sugestii cerute, dezacord, tensiune, antagonism. ( 
ANEXA B 1 ) 

Sursa: "Joi ning togheter, Group theory and group skills" David 
Johnson and Frank P. Johnson (Operaţionalizarea itemilor conform 
ANEXEI B 2) 

Fiecărui item îi este ataşată o scală de evaluare de la 1 la 5 în care 
1 (f. slab) şi 5 (f. bine). Ultimii trei itemi: dezacord, tensiune, 
anatagonism sunt invers scoraţi. 

în cadrul fiecărei şedinţe, asistentul de grup avea rolul de a 
observa şi a evalua comportamentul verbal şi nonverbal al 
participantelor conform acestei grile. 

2. Pentru măsurarea abilităţilor parentale a fost folosită atît o 
autoevaluare a participantelor după o definiţie dată a calităţilor 
unui bun părinte ( a se vedea Şedinţa 3) cît şi Scala de 
evaluare a adaptabilităţii şi coeziunii familiei (FACES III, 
ANEXA C), pornind de la principiul că o schimbare a 
comportamentului unui membru într-o familie poate afecta 
structura familială în ansamblu. 

Din scală a fost folosită doar partea din scală referitoare la familia 
actuală, excluzîndu-se partea referitoare la familia ideală. Autor: 
David H.OIson, Joyce Portner, Yoav Lavee. 

Ce măsoară scala : adaptabilitatea şi coeziunea familială ; 
Descriere: Scala de evaluarea a coeziunii şi adaptabilităţii familiei 
este un instrument ce cuprinde 20 de itemi, care măsoară două 
dimensiuni importante ale funcţionării sistemului familial; coeziune 
şi adaptabilitate. Scala are la bază Modelul Circumplex al familiei 
care afirmă ca există trei dimensiuni centrale ale funcţionării 
sistemului familial: coeziune, adaptabilitate (flexibilitate la 

schimbare) şi comunicare. 

Scala FACES III măsoară două din aceste trei dimensiuni, evaluînd 
modul în care membrii îşi percep propria familie şi cum şi-ar dori să 
fie aceasta la modul ideal (familia ideală). 

Norme; testarea instrumentului s-a făcut pe 2453 de adulţi de 
vîrste diferite şi 412 adolescenţi. Sub aspectul adaptabilităţii, scorul 

face diferenţa între sistemele familiale haotice şi cele rigide, 
structurate iar sub aspectul coeziunii, între familiile separate, 
dezintegrate, interconectate şi cele “amestecate”, fără graniţe clare 
între subsisteme sau membrii. 

Scorarea: Scorarea se face prin însumarea itemilor impari 

pentru obţinerea scorului la factorul coeziune, şi a itemilor pari 
pentru factorul adaptabilitate. Cu cât este mai mare scorul pe 
dimensiunea coeziune familială, cu atât este mai “amestecată”, mai 
omogenă familia respectivă. Cu cât este mai mare scorul pe 
dimensiunea adaptabilitate, cu atât este mai lipsită de structură 
familia respectivă. 

Fidelitate: Varianta în limbă romană a scalei a fost pretestata pe 
un număr de 53 de subiecţi, 32 fete şi 19 băieţi, studenţi la 
Psihologie, rezultînd un coeficient alpha de 0.79 pentru coeziune, 
de 0.82 pentru adaptabilitate şi de 0.86 pentru întregul instrument. 
Validitate: Scala are o bună validitate de construct, însă există încă 
îndoieli în ceea ce priveşte validitatea, discriminanta şi 
convergenţa, (acord între membrii familiei sau între membrii familiei 
şi terapeuţi ). (Corcoran Kevin, Fischer Joel 1984) 

4. DESFĂŞURAREA PROGRAMULUI DE CONSILIERE 
EDUCAŢIONALĂ 

9 

4.1. STRUCTURA ŞEDINŢELOR DE GRUP 

Cursul de educaţie parentală a respectat următoarea structură : 

1. lntroducere:Cine sunt eu ca om? Autodefinire şi 
intercunoastere. Regulile şi obiectivele grupului. 

2. Familia de origine. Eu ca şi copil 

3. Familia actuală. Eu ca şi părinte.îmi cunosc eu copilul? 

4. Iubirea este fundamentul oricărei relaţii 

5. Limbajul nr. 1 al iubirii: Contactul fizic, mângâierile ; 

6. Limbajul nr .2 al iubirii: Cuvintele ; 

7. Limbajul nr. 3 al iubirii: Timpul oferit ; 

8. Limbajul nr. 4 al iubirii: Darurile ; 

9. Limbajul nr. 5 al iubirii: Serviciile ; 

10. Iubirea şi disciplina 

11. Recapitulare. Premierea participantelor 

Conţinutul şi tematica cursului a fost realizată după structura şi 
conţinutul manualului de educaţie parentală “Cele cinci limbaje de 
iubire ale copiilor", Dr.Gary Chapman & Dr.Ross Campbell. 

Dr. Ross Campbell este psihiatru şi consilier pe relaţia părinte 
copil, fondator al al Southeastern Counselling Center din 

Chattanooga, Tennessee şi profesor asociat la catedra de pediatrie 

şi psihiatrie a Colegiului de Medicină din cadrul Universităţii 
Tennessee, autor a mai multor cărţi pe tema relaţiilor dintre părinţi 
şi copii. 

Dr.Gary Chapman este consilier familial, fiind cunoscut în SUA 
pentru seminariile pe probleme de familie pe care le conduce în 
întreaga ţara, autor a numeroase cărţi de succes pe tema relaţiilor 
interfamiliale. 

4.2 ŞEDINŢELE 


Şedinţa nr.1 

Introducere; Cine sunt eu ca om? Autodefinire şi 
intercunoastere. Stabilirea regulilor şi obiectivelor grupului 

Obiective generale; 

• Intercunoasterea membrilor grupului; 

• Stabilirea de comun acord a obiectivelor şi regulilor grupului 

Competenţe specifice; 

1. Să se autodefinească sub aspectul pasiunilor, intereselor 
(ceea ce le place să facă precum şi a ceea ce nu le place să 
facă) şi al valorilor; 

2. Să interacţioneze şi să vorbească deschis în faţa unui 
auditoriu ; 

3. Să stabilească obiectivele şi regulile grupului. 

Tehnici de lucru: exerciţiu creativ, dialog. 

Durată: 1 h şi 30 minute 

Activitatea 1: Scurtă prezentare a proiectului şi a persoanelor 
participante la grup, definirea aşteptărilor 

Moderatorul şi observatorul întîlnirii (coordonatorii) se vor prezenta, 
le vor ura bun venit mamelor prezente, iar unul dintre ei va vorbi 

despre călătoria care va începe acum şi care va dura trei luni. Toţi 

cei prezenţi îşi vor spune numele precum şi cu ce aşteptări vine la 
acest grup. 

Şedinţa poate începe cu o rugăciune, se va întreba dacă vrea 
cineva dintre mamele prezente să o spună. în caz că nimeni nu va 
dori, moderatorul va începe alături de toţi cu o rugăciune scurtă, 
(opţional, 2 minute) 

Activitatea 2: Intercunoastere şi relaţionare 

Moderatorul va propune un exerciţiu scurt. Grupul se va împărţi în 

cupluri de cîte două persoane, fiecare alegindu-şi un partener din 

cei prezenţi pe cel care îl cunoaşte cel mai puţin. Fiecare 

participant se va descrie pe sine celuilalt răspunzînd la următoarele 

întrebări: 

• Cine sunt eu? (exemplu: sunt Mirela, am 35 de ani, sunt mamă 
a 3 copii, etc). 

• Ce-mi place mie să fac? / care sunt lucrurile care îmi plac? 

• Ce nu-mi place să fac? 

• Care sunt lucrurile cu adevărat importante pentru mine? 

După cinci-şapte minute, dialogul dintre cupluri se va încheia, iar în 
grupul reunit fiecare persoană va trebui să o descrie pe cealaltă. 

La sfîrşit moderatorul va pune următoarele întrebări pentru 
fiecare; 

• Cum s-a simţit când a trebuit să vorbească despre sine? 

• Cum s-a simţit când altcineva a vorbit celorlalţi despre ea/el? 

• în ce măsură a corespuns descrierea celuilalt cu ceea ce am 
povestit eu? (15-20 minute) 

Activitatea 3: Stabilirea regulilor şi a obiectivelor grupului 

După ce ne-am cunoscut, putem să formulăm un cadru care se 

desfăşoare intilnirile noastre. 

Moderatorul roagă participanţii să propună regulile pe care grupul 
va trebui le respecte. Mamele îşi vor alege un purtător de 
cuvînt/secretar şi vor dezbate regulile grupului. 

Purtătorul de cuvînt/secretarul va nota tot ceea ce au stabilit de 
comun acord şi le va comunica tuturor la final. 

Asistentul grupului va nota observaţiile sale cu privire la exerciţiu 
pe fisa de observaţie, indici ai comportamentului agresiv, pasiv şi 
cooperant asertiv prezent la participante (15-20 minute, a se vedea 
în ANEXA şedinţei). 

După dezbateri, regulile şi obiectivul grupului vor fi communicate, 
iar moderatorul le va scrie pe o planşă ce va fi mereu prezentă în 
sală. 

Observatorul va comunica şi el observaţiile sale grupului fără a da 
nume. 

Activitatea 4: Încheiere/Rezumat: 

Fiecare participant va trebui să împărtăşească celorlalţi ce a 
descoperit în această şedinţa, cum s-a simţit şi cu ce gînduri 
pleacă acasă. 

După ce toţi membrii grupului au vorbit, moderatorul va da tema 
pentru acasă: fiecare să-şi deseneze familia de origine aşa cum 
crede de cuviinţă (sub formă de oameni, culori, buline etc). 

Moderatorul şi asistentul grupului vor împărtăşi şi ei ce au simţit 
sau ce au aflat nou la această întîlnire, vor mulţumi pentru 
participare tututor (5-7 minute) 

Referinţe: 

Steve Andreas, Charles Faulkner (ed) - “NLP şi succesul" 

David W. Johnson, Frank P. Johnson “ Joining togheter. Group 
theory and group skills" 

Analiza şedinţei 

Au participat 9 mame. 

Conform răspunsurilor la chestionarele aplicate, aşteptările 
participantelor vizează în principal aflarea mai multor informaţii 
despre copii şi educarea lor iar printre problemele actuale cele mai 
importante se număra: lipsa resurselor financiare, găsirea unui loc 
de muncă, educarea copiilor. 

La sarcina care prevedea autodefinerea se remarcă descrierea 
personală în termeni generali şi săraci în conţinut:” mamă, X ani, X 
copii”, fără referiri la profesie sau alte elemente ale identităţii 
personale (e posibil ca şi tematica cursului să fi influenţat modul de 
autoprezentare a participantelor). De asemenea preferinţele sau 
respingerile sunt majoritar, cu mici excepţii (F.l şi D.A) din mediul 
casnic (să spăl, să gătesc etc.). Lucrurile importante sunt în 
general: familia şi copiii. 

Pentru prezentările în diade (partenerul vorbea în numele 
persoanei care i se prezentase anterior în cadrul diadei), s-au 
remarcat dificultăţi în a vorbi din poziţia celuilalt, preferindu-se a se 
vorbi mai mult “despre” celălalt. 

La sarcina de grup (stabilirea regulilor) s-a remarcat prezenţa 
comportamentelor agresive (verbal-reproşuri, ironizări) şi a celor 
evitant pasive. F.l şi -a asumat rolul de lider informai iar D.A pe cel 
de mediator, catalizator al discuţiei grup. 

Obiectivele şedinţei au fost îndeplinite, problemele întâmpinate 
au ţinut de completarea numeroaselor chestionare, prea lungi, prea 
dificile pentru nivelul de educaţie al mamelor. 

S-a sugerat pentru şedinţa următoare aducerea unor ecusoane 
colorate pe care participantele să - şi scrie numele. 

Şedinţa nr. 2 

Familia de origine. Eu ca şi copil. 

Obiective generale; 

- Să identifice aspecte pozitive şi negative din propria lor viaţă de 
copil, (ce anume îmi plăcea din ce făcea tata sau mama, ce 
anume nu îmi plăcea) 

- Să identifice care erau nevoile lor ca şi copii şi cum şi le 
îndeplineau sau le erau îndeplinite de către părinţi. 

- Să-şi identifice modul în care anumite comportamente ale 
părinţilor le-a influenţat modul lor de a fi. 

Obiective specifice; 

1 . Să verbalizeze în grup experienţe din copilărie plăcute sau mai 
puţin plăcute, dând exemple de lucruri/situaţii concrete care le- 
au plăcut sau nu le-au plăcut în modul de a se comporta faţă 
de ei a părinţilor lor ; 

2. Să fie capabile să ofere suport afectiv membrilor grupului dacă 
e cazul 

Durată : 2h 

Activitatea 1: Introducerea temei noi, împărtăşirea experienţelor 

avute de la ultima întîlnire. 

Dacă apar persoane noi, se vor face din nou prezentările şi se va 
vorbi despre tema acestei întîlniri: “Familia de origine. Eu ca şi 
copil”. Se vor recompensa verbal de către coordonator acele 
persoane care şi-au făcut tema (desenul reprezentind familia de 
origine) . 

Moderatorul oferă ocazia membrilor grupului să comunice liber, să 
împărtăşească experienţele avute de la ultima întîlnire în viaţa 
fiecăruia. 

Tema va fi scrisă pe flipchart iar în mijlocul foii va fi desenat un 
cerc în mijlocul căruia va fi scris cuvîntul "copil” (5 min) 

Activitatea 2: Descrierea familiei de origine; 

Participantele grupate în diade (pe baza criteriului îmi aleg partener 
persona din grup pe care o cunosc mai puţin) îşi vor descrie una 
alteia familia de origine pornind de la următoarele întrebări: Ce fel 
de relaţie am avut cu tatăl meu? dar cu mama mea? Ce anume îmi 
plăcea din ce făcea fiecare din ei? Ce anume nu-mi plăcea din ce 
făcea mama, tatăl meu? în ce fel m-a influenţat 
relaţia/comportamentul părinţilor mei faţă de mine? 

După ce fiecare a terminat de povestit, persoanele se vor 
regrupa şi fiecare persoană va trebui să vorbească despre 
experienţa familială a colegei sale. (activitate de grup, 20-30 
minute) 

Activitatea 3: Nevoile mele ca şi copil 

Grupate în diade sau individual (la alegerea grupului), cu pauză de 
1-2 minute, participantele vor vorbi despre: 

“Care erau nevoile mele ca şi copil? Ce mi-aş fi dorit eu să primesc 
de la părinţii mei şi am primit sau nu?" (8-10 minute) 

Moderatorul va rezuma nevoile verbalizate de către 
participante şi le va scrie în dreptul cercului “Copil” pe foia de 
flipchart. 

După activitate, dacă este cazul, (retrăirea unei experienţe 
traumatizante de către participante) moderatorul roagă 
participantele să povestească fiecare experienţa cea mai plăcută 
din viaţa lor de copil. 

Ieşirea din starea de copil (opţional, funcţie de starea 
participantelor) 

“Ne amintim de o experienţă plăcută pe care am avut-o la 7 sau la 
8, sau la 1 0 ani. îi vedem pe mama sau pe tata, sau pe amindoi, 
sunt alături de mine, mă ţin în braţe iar eu mă simţ iubită şi mă simt 
în siguranţă. E cald şi e bine, mama şi tata mă iubesc şi sunt alături 
de mine. Mă acceptă aşa cum sunt. Cu această senzaţie de calm 
şi de siguranţă încep să cresc, încet, încet, am 10, 12, 14, 20 de 
ani, spatele îmi devine din ce în ce mai viguros, mîinile mai sigure, 
sunt acum adult şi sunt responsabilă de deciziile pe care le iau. ” 
Durata: (1 0-1 2 minute) 

Activitate de final: încheierea şi împărtăşirea experienţelor 
La final moderatorul va ruga participantele să vorbească despre: 
Cum s-au simţit la această întîlnire? dacă au aflat ceva nou? şi 
care cred ca a fost sau poate fi contribuţia lor la grup? (5-7 minute) 

Analiza şedinţei nr.2 

La şedinţă au participat patru mame, din care o mamă venită 
pentru prima data. Pentru noua venită s-au reluat prezentările 
membrilor grupului. 

Doar una din cele trei mame prezente şi-a făcut tema pentru 
acasă (desenul reprezentind familia de origine). Tema data a avut 
drept scop introducerea în primul exerciţiu al şedinţei care 
presupunea prezentarea în cadrul diadelor formate a tipurilor de 
relaţii din familia de origine. Pentru a elimina reţinerile sesizate, 
prezentările au început cu diadele în care se aflau coordonatorul şi 
asistentul de grup. în ciuda repetării cerinţei exerciţiului ca fiecare 
membru al diadei să vorbească despre celălalt “ca şi cum ar el ar fi 
persoana în cauză”, s-a sesizat aceeaşi dificultate de a vorbi “ca şi 
cum eşti persona respectivă” preferindu-se a se vorbi “despre” 
persoana respectivă. Cu toate acestea s-a remarcat creşterea 
deschiderii din partea persoanelor prezente prin prezentări 
detaliate a relaţiilor cu membrii familiei de origine (funcţie de 
preferinţa participantelor, de exemplu prezentare detaliată a relaţiei 

cu tata, sau cu mama, în schimb ignorare aproape completă a 
relaţiilor cu celalat părinte) 

La exerciţiul doi, mamele trebuiau să-şi identifice nevoile lor ca 
şi copii prin întrebările puse de coordonator. Cu răspunsurile lor a 
fost completat desenul făcut pe flipchart. Au fost identificate 
următoarele nevoi : Armonie, înţelegere, să mă joc, să primesc 
mici daruri, iubire, familie, să învăţ, să am timp liber pentru mine, 
să fiu apreciată, să mi se acorde atenţie). 

La finalul şedinţei, la momentul împărtăşirii gindurilor şi 
emoţiilor mamele au afirmat că autodezvaluirile privind copilăria şi 
familia de origine le-au ajutat sa vadă similitudinile dintre ele şi să 
le apropie mai mult. 

în acest fel au fost îndeplinite obiectivele şedinţei. S-a propus, la 
iniţiativa organizatorilor, ca mamele care nu au cu cine să-i lase, 
sa-şi aduca şi copiii, urmînd ca un voluntar să se joace cu ei pe 
durata şedinţelor într-un spaţiu amenajat special pentru acest scop. 

Şedinţa nr.3 

Familia actuală. Eu ca părinte. îmi cunosc copilul? 

Obiective generale; 

- Să-şi autoevaluaze abilităţile parentale 

- Să descrie personalitatea fiecărui copil, vorbind despre 
calităţile, defectele, opotunitatile şi ameninţările cu care se 
confruntă fiecare în funcţie de vârstă precum şi relaţia 
personală cu fiecare; 

Să identifice care sunt pasiunile dar şi nevoile copiilor în funcţie 
de vârstă şi contextul de viaţă prin care trece fiecare; 

DurataAh şi 30 de minute 
Competenţe specifice: 

- Să descopere punctele tari, punctele slabe, oportunităţile şi 
ameninţările cu care se confruntă copilul lor. 

Să identifice nevoile copiilor lor şi să numească modalităţile prin 
care şi le satisfac. 

- Să se autoevaluaze pe o scară de la 1 la 5 în ceea ce priveşte 
calităţile lor de buni părinţi. 

Tehnici de lucru: 

Interviu semistructurat 
Analiza SWOT 

Autoevaluare 


Activităţi introductive: împărtăşirea experienţelor avute de la ultima 
întîlnire, introducerea temei noi 

Participantele vor fi rugate să vorbească despre ce s-a mai 
întîmplat de la ultima întîlnire, dacă au mai reflectat la tema 
precedentă, după care se va prezenta tema şedinţei curente. 

Desfăşurarea propriu zisă a şedinţei 

1. Copilul meu: Ce îi place să facă, care sunt preferinţele lui? 
care sunt nevoile lui actuale? 

Grupaţi în diade sau individual (funcţie de opţiunea mamelor) 
participantele vor vorbi despre: Ce le place copiilor mei să facă? 
Care este relaţia mea cu fiecare din ei?Care cred eu că sunt 
nevoile actuale ale copiilor mei? îi sunt acestea îndeplinite? 

2. Desenul analizei SWOT a copiilor lor 

Moderatorul va ruga participantele sa deseneze sub forma unui 
copac cu patru ramuri calităţile şi defectele copiilor lor, 
avantajele/oportunităţile faţă de ceilalţi copii şi 
dezavantajele/ameninţările cu care se confruntă comparativ cu alţi 
copii. (10-15 minute) 

3. Ce înseamnă un părinte bun? Autoevaluare. 

Coordonatorul va ruga participantele să răspundă la întrebarea: 
“Ce înseamnă un părinte bun ? “ 

Coordonatorul va centraliza răspunsurile şi va sintetiza o 
definiţie pe care o va scrie pe flipchart. Apoi, mamele vor fi rugate 
să se autoevaluze în ceea ce priveşte calităţile lor de buni părinţi 
pe o scală de la 1 la 5, în care 1 reprezintă foarte slab, 2 slab, 3 
mediu, 4 bun, iar 5 foarte bun. 

Activitate de final în încheiere coordonatorul grupului va ruga 
participantele să vorbească despre: Cum s-au simţit la această 
întîlnire, dacă au aflat ceva nou şi care cred că a fost sau poate fi 
contribuţia lor la grup (5-7 minute) . 

Referinţe :" NLP şi succesul”, Steve Andreas, Ch.Faulkner 

Analiza şedinţei nr.3 

La şedinţă au participat 4 mame. 

Atît la exerciţiul nr. 1 ( prezentarea intereselor, identificarea 
nevoilor propriilor copii cît şi la exerciţiul nr. 2, analiza SWOT ) 
descrierile făcute de mame au fost extrem de sumare, de 
generale. în ceea ce priveşte pasiunile, la exerciţiul 2, analiza 
SWOT a fiecărui copil, fiecare mamă s-a rezumat la enumerarea a 
cel mult două - trei calităţi a copiilor, dar a unui număr cel puţin 
egal sau chiar mai mare de defecte. în general nu s-a vorbit despre 
oportunităţile şi ameninţările cu care se confruntă fiecare copil. E 
posibil ca termenii folosiţi să nu fi fost înţeleşi. 

Descrierile au fost sumare, de fiecare dată coordonatorul 
trebuind să solicite repetat menţionarea şi a calităţilor copiilor avînd 
în vedere că în prezentările făcute calităţile erau de multe ori omise 
sau lăsate la final. 

La solicitarea coordonatorului de a găsi împreună o definiţie a 
“părintelui bun”, grupul a formulat în final următoarea definiţie: "Un 
părinte bun este cel care asigură copiilor săi siguranţă materială (îi 
asigură nevoile de bază materiale), siguranţă psihologică (îl 
iubeşte, îl ocroteşte, îl încurajează) şi libertate să facă propriile 
alegeri.” 

Autoevaluările mamelor în ceea ce priveşte calităţile lor de bun 
părinte au fost următoarele; F.l (2-slab); A.M (4-bun) Z.l (3-mediu), 
D.E (4-bun) 

Exerciţiile făcute în cadrul acestei şedinţe au relevat faptul că 
mamele fie nu pot descrie, (nu au vocabularul necesar) fie nu sunt 
interesate sau aproape ignoră aspectele ce ţin de individualitatea şi 
personalitatea fiecărui copil. 

S-a remarcat creşterea coeziunii grupului: mamele au început 
să-şi ofere una alteia soluţii şi recomandări în ceea ce priveşte 
modul de a se comporta cu copiii într-o anumită situaţie, preferînd 
în plus să vorbească direct grupului şi nu în diade. 

Şedinţa nr. 4 


Iubirea este fundamentul oricărei relaţii 

> 

Obiective: 

1. Să înţeleagă noţiunile de: rezervor de iubire, iubire 

condiţionată, iubire necondiţionată, disciplină 

2. Să identifice modul în care îşi arată dragostea faţă de copii 
(condiţionat/ necondiţionat) 

3. Să identifice modalităţi concrete prin care pot arata copiilor că 
sunt iubiţi (creşte nivelul rezervorului de iubire) 

Tehnici de lucru; 

• Prezentare 

• Interviu semistructurat 

Competenţe specifice: 

1. Dezvoltarea capacităţii de interacţiune deschisă cu ceilalţi 
membri ai grupului 

2. Dezvoltarea capacităţii de a primi şi oferi feed back membrilor 
grupului. 

Durata: 2h 

Activitate introductivă : Împărtăşirea experienţelor personale din 
perioada scursă de la ultima întrevedere, scurtă recapitularea a 
şedinţei trecute. 

După salut şi rugăciunea de început, moderatorul va oferi 
membrilor grupului posibilitatea ca aceştia să-şi împărtăşească 
experienţele semnificative prin care au trecut de la ultima 
întrevedere, eventual efectele pe care le-a avut ultima şedinţă 
asupra comportamentului personal sau al copiilor. 

Moderatorul va face o scurtă recapitulare a ceea ce s-a discutat 
la întâlnirea anterioară pentru a face legătură cu ceea ce se va 
discuta la această întâlnire. 

Desfăşurarea propriu-zisă a şedinţei: 

Activitatea 1 . Prezentarea moderatorului: "rezervor de iubire “, 
"iubire condiţionată, vs iubire necondiţionată” 

Desfăşurarea propriu-zisă a şedinţei va începe cu explicarea 
sensului sintagmei „rezervor de iubire". Ne vom folosi de un 
exemplu din viaţa personală: Fiecare din noi avem un rezervor de 
iubire care ne menţine sănătoase şi armonioase. Dacă dimineaţa 
plecăm de acasă zimbitoare şi pline de elan este pentru că acel 
rezervor de iubire este plin. Pe parcursul zilei, o altercaţie în 
tramvai, o ceartă cu şeful, o glumă proastă din partea unui coleg, o 
problemă nerezolvată care ne presează nu fac decât să consume 

din acest "rezervor”. Acesta se goleşte cu fiecare mică supărare, 
jignire, nereuşită pe care o suferim în viaţă de zi cu zi. Ca şi o 
maşină, noi avem nevoie de acest combustibil. Combustibilul 
nostru este iubirea. 

Cu rezervorul plin, maşina este funcţională şi poate fi condusă 
de către şofer. Tot la fel şi copilul are un rezervor de iubire care 
trebuie umplut ca să se poată dezvolta şi creşte ca un adult 
sănătos şi armonios. Când copilul se simte iubit, este mai uşor de 
disciplinat şi de format decât atunci când simte că „rezervorul său 
emoţional” e aproape gol. Fiecare copil are un „rezervor pentru 
iubire” iar copilul are nevoie de acest combustibil pentru a se putea 
dezvolta fizic, afectiv şi intelectual. Un copil crescut într-un mediu 
sărac în iubire, într-un centru de plasament de exemplu, este diferit 
din punct de vedere fizic, intelectual şi emoţional de un copil 
crescut într-o familie. Nevoia de iubire a copilului stă la baza tuturor 
celorlalte nevoi. De aceea, dezvoltarea şi comportamentul lor 
reprezintă în egală măsură răspunderea mea şi a lor. 

Cum putem creşte nivelul rezervorului de iubire al copilului? 
lubindu-l necondiţionat. 

Ce înseamnă iubire neconditonata? 

Iubirea necondiţionată este iubirea totală, care acceptă şi confirmă 
existenţa copilului aşa cum este el şi nu datorită a cee a ce face el. 
Orice ar face (sau n-ar face) părinţii tot îl iubesc. 

Iubirea condiţionată se bazează pe ceea ce face copilul şi este 
adesea asociată cu recompense precum: daruri, aprecieri fizice 
sau verbale, încurajări, pentru un comportament dorit de părinţi. 

Desigur copiii noştri trebuie disciplinaţi/formaţi, dar după ce 
rezervorul lor de iubire este plin. Dacă copiii se simt cu adevărat 
iubiţi sincer de către părinţi, ei vor fi mai receptivi la sfaturile mamei 
şi tatălui lor în toate privinţele. Sunt mai multe modalităţi în care 
copiii (oamenii în general) exprimă şi înţeleg iubirea. Acestea pot fi; 
mângâierile fizice, cuvintele de încurajare, timpul acordat, darurile 
şi serviciile. 

Cel mai bine putem defini iubirea necondiţionată arătând care 
sunt rezultatele ei. Iubirea necondiţionată înseamnă a-ţi iubi copilul 
orice-ar fi. Noi iubim copilul indiferent de cum arata, indiferent de 
ce talente manifestă sau în devenire, ori ce handicapuri are, 
indiferent de cum am vrea să fie, şi, ceea ce este mai greu, 
indiferent de ceea ce face. Asta nu înseamnă că vom accepta orice 
tip de comportament ar afişa sau că îi vom arata iubirea noastră tot 
timpul, chiar şi când se comportă inadecvat. 

Iubirea sau educarea condiţionată faţă de copilul 
dumneavoastră, poate duce la nesiguranţă, nelinişte, o proastă 
părere de sine şi la mânie. în ce măsură copilul dumneavoastră dă 
dovadă de aşa ceva? Daţi posibilitatea grupului să împărtăşească 
momentele în care au dat dovadă de iubire condiţionată. 

Activitatea 2. Interviu semistructurat de grup: 

• Gândiţi-vă la propriile amintiri din copilărie. Cum reuşeau 
părinţii dumneavoastră să vă umple rezervorul de iubire pentru 
a vă da mai multă încredere? Ce amintiri plăcute din copilărie 
aveţi legate de modul concret în care părinţii dumneavoastră vă 
arătau că vă iubesc şi că sunteţi important/importantă pentru 
ei? 

• Recapitulaţi mai multe momente în care v-aţi simţit iubiţi sau v- 
aţi exprimat iubirea faţă de copilul dumneavoastră. în 
majoritatea cazurilor, acest lucru a avut legătură cu cu vreo 
reuşită ori cu confirmarea unor aşteptări? 

• Cum le arătaţi concret copiilor dumneavoastră că îi iubiţi? Dacă 
ei ar fi întrebaţi cum ştiu ei că mama sau tatăl lor îi iubeşte, ce 
ar răspunde? 

• Dacă ar fi să măsuraţi de la zero la zece nivelul din rezervorul 
de iubire al copilului dumneavoastră., cam pe unde credeţi că 
s-ar situa el? Ştiu copiii dumneavoastră că sunt iubiţi? 

Discuţie liberă după fiecare întrebare (30-40 minute) 
încheierea şedinţei. Tema de reflecţie : Cum ne arătăm iubirea faţă 
de copiii noştri? Formatorul va mulţumi pentru participare şi va ruga 
participantele să împărtăşească grupului cum s-au simţit, dacă au 
învăţat nou, cu ce gînduri pleacă acasă. 

Apoi va face un rezumat al întâlnirii şi va da temă de reflecţie 
pentru acasă: Cum le arătăm copiilor noştri că îi iubim 
necondiţionat? 

Referinţe: Gary Chapman, Ross CampbelIVele cinci limbaje de 
iubire ale copiilor” (Pgl 1-28, pg 198-199) 

Analiza şedinţei nr. 4 

Au participat 6 mame. 

Toate mamele, inclusiv coordonatorul grupului şi asistentul au 
vorbit despre modul în care au simţit în copilărie că sunt iubite. 
Cîteva dintre participante au vorbit şi despre lipsa de iubire pe care 
o resimţeau din partea unuia sau a altuia dintre părinţi. (F.l, A.D) 

La întrebarea privind modalităţile concrete de exprimare 
personală a iubirii răspunsurile au fost destul de sumare şi 
generale referindu-se în general la acoperirea nevoilor materiale 
ale copiilor cu puţinii bani ai familiei, la contactul fizic mamă copil, 
la darurile făcute la diverse ocazii speciale. în ceea ce priveşte 
evaluarea nivelului de iubire din "rezervorul” copiilor, majoritatea 
cu o excepţie, nu a formulat un răspuns clar. A revenit în discursul 
mamelor motivaţia situaţiei financiare personale precare. 

Comparînd răspunsurile cu ale celorlalte participante, unele 
dintre mame au recunoscut că uneori greşesc manifestindu-şi 
iubirea într-un mod condiţionat. 

La finalul şedinţei coordonatorul a amintit participantelor definiţia 
unui "părinte bun ” găsită de grup la şedinţa anterioară şi a rugat 
mamele care nu au fost prezente atunci să se autoevaluze din 
această perspectivă. 

Autoevaluările au fost: A.D. (4-bun) şi B.A (4-bun). Obiectivele 
şedinţei au fost în mare îndeplinite, urmînd ca mamele să aibă ca 
temă de reflecţie pentru data viitoare găsirea şi a altor modalităţi 
prin care îşi pot arata concret iubirea faţă de copii. 

Şedinţa Nr. 5 

Limbajul nr. 1 al iubirii: contactul fizic 

Obiective: 

Participanţii trebuie: 

1 . Să înţeleagă noţiunea de limbaj de iubire ; 

2. Să ofere exemple din copilăria lor în ceea ce priveşte modul în 
care părinţii îşi manifestau fizic iubirea faţă de ei ; 

3. Să identifice care sunt semnele prin care copiii îşi exprimă 
dorinţa de a fi mângâiaţi ; 

4. Să identifice şi alte modalităţi prin care îşi pot manifesta iubirea 
şi acceptarea fizică a copilului lor. 

Tehnici de lucru; 

Prezentare 

Interviu semistructurat 
- Joc de rol 

Competenţe specifice: 

1. Să manifeste deschidere, să participe activ la discuţiile din 
cadrul grupului 

2. Să fie capabile să identifice şi să exprime cum se simt în 
anumite situaţii simulate într-un joc de rol 

3. Să primească şi să ofere feed back celorlalţi membri ai grupului 

Durata: 2 h 

Activităţi introductive: împărtăşirea experienţelor, tema de reflecţie 
După salut, moderatorul va ruga mamele să împartaşeasca 
grupului ce evenimente semnificative plăcute, sau mai puţin 
plăcute au trăit de când nu s-au mai văzut. Participanţii vor trebui 
noteze pe un bileţel experienţele neplăcute pe care le-au trăit în 
ultimile zile (în cazul în care au trăit ceva de genul acesta). 
Moderatorul va strînge toate bileţele, le va rupe şi le va arunca la 
coş. 

Li se va aminti mamelor de tema de reflecţie de săptămîna 
trecută, mamele fiind rugate să vorbească despre “Cum anume le 
arată concret copiilor lor că-i iubesc şi îi apreciază?” 

Desfăşurarea propriu-zisă a şedinţei: 

1. Prezentarea Limbajului nr. 1 al iubirii: contactul fizic 

Se va începe cu prezentarea temei acestei şedinţe: limbajul nr. 1 al 
iubirii - contactul fizic. Coordonatorul va explica membrilor grupului 
sintagma: limbaj de iubire şi va enumera cele cinci limbajele de 
iubire ale copiilor. 

Limbajul de iubire este un mod concret prin care ne exprimăm 
iubirea faţă de copilul nostru. în general sunt cinci modalităţi 
concrete prin care ne arătăm iubirea: prin contactul fizic 
(îmbrăţişare, ţinutul în braţe, sărutul, jocurile fizice etc ), prin 

cuvinte, timp acordat, daruri şi serviciile care le efectuăm pentru 
celălalt. 

Bebeluşul abia născut ia contact cu mediul şi implicit cu părinţii 
săi, în primul rînd fizic. în momentul în care mama îşi ia copilul în 
braţe ea îl acceptă şi îi spune “bine ai venit în lumea noastra”. 
înainte de a fi mult mai mult de atît, bebeluşul este în primul rînd o 
prezentă fizică iar atunci când este legănat, hrănit, îmbăiat, şters, 
îmbrăcat, el intră în contact fizic cu lumea şi cu mama sa, un 
contact prin care i se spune: “exişti, eşti viu, te accept şi îmi place 
să fiu cu tine”. 

Mulţi părinţi îşi mângâie copiii când e absolut necesar, la 
îmbrăcare sau la dezbrăcare. Există părinţi care nu sunt conştienţi 
de marea nevoie a copiilor de a fi mângâiaţi şi de cât de uşor ar 
putea folosi aceast mijloc pentru a păstra rezervorul emoţional al 
copilului plin cu iubire. Mulţi părinţi îşi cresc copiii în funcţie de ceea 
ce-şi doresc ei de la copiii lor şi mai puţin de ceea ce are el nevoie 
sau de calităţile lui, de ceea ce posedă. Cînd ajung la adolescenţă 
aceşti copii încep să-şi manifeste frustarile, să fie agresivi şi să 
respingă comunicarea cu părinţii. 

Contactul fizic este un limbaj adînc săpat în inconştient şi e 
limbajul de iubire cel mai simplu de folosit necondiţionat pentru că 
e primul limbaj prin care copiii şi-au dat seama că sunt iubiţi, 
acceptaţi. Părinţii nu vor avea niciodată nevoie de ocazii speciale 

ca să-şi mângâie copilul. Unii părinţi o fac cît se poate de vizibil, 
alţii aproape că evită să-şi mângâie copilul. 

Adesea această legătură fizică limitată apare pentru că părinţii 
nu-şi dau seama ce fac, sau nu ştiu cum să schimbe lucrurile. 

Fundamentul iubirii aşezat în primii ani de viaţă afectează 
capacitatea copilului de a învăţa şi determină în mare parte 
momentul în care va fi capabil să sesizeze şi un alt tip de informaţii. 
Mulţi copii merg la şcoală nepregătiţi să înveţe pentru că ei nu sunt 
pregătiţi emoţional să înveţe. 

Unii părinţi presupun că dacă îşi iubesc copiii aceştia din urmă 
ştiu de la sine. Mulţi copii nu se simt iubiţi necondiţionat. Nu este 
suficient să-i spui unui copil: “te iubesc!”. îţi poţi exprima 
sentimentele prin cuvinte dar nu este suficient pentru ca un copil să 
se simtă iubit necondiţionat. Copiii reacţionează la nişte fapte, la 
ceea ce faceţi împreună. Aşadar, pentru a ajunge până la ei, 
trebuie să-i iubiţi în termenii lor, într-un limbaj pe care ei să-l 
înţeleagă. Cel puţin pînă la vârsta de 2-3 ani contactul fizic este 
principalul mod prin care ei se simt iubiţi şi acceptaţi. 

Limbajul fizic nu se reduce doar la îmbrăţişări şi sărutări, ci 
include orice tip de apropiere fizică cu condiţia ca aceasta să nu 
dauneaze integrităţii fizice şi psihice a copilului. 

2. Interviu semistructurat: 


Moderatorul va adresa întrebări participanţilor care vor răspunde 
liber (asistentul şi moderatorul întîlnirii fac parte activă din grup şi 
răspund la toate întrebările care vizează experienţa personală). 
După ce toate mamele şi-au prezentat punctul de vedere, 
moderatorul poate face completări sau sugestii care ţin de 
psihologia dezvoltării copilului; 

2. 1 Vă amintiţi când şi cum eraţi voi mingiati de părinţii voştri? 
Cum vă simţeaţi? 

2.2 Când şi cum vă mingiiati voi fiecare copil? Când a făcut ceva 
bun sau când are el nevoie? Vine el la dumneavoastră şi cere să 
fie îmbrăţişat? Cum vă daţi seama că vrea să fie mingiat? 

2.3 Când şi cum pot fi mângâiaţi sugarii sau copii mici (până la 
vârsta de 7ani)? (ţinutul în braţe, strânsul la piept, ţinutul în braţe al 
copilului în timp ce se citeşte o poveste devine o amintire pentru tot 
restul vieţii etc) 

2.4 Când şi cum pot fi mângâiaţi copiii în primii ani de şcoală? 

O îmbrăţişare dată la plecare la şcoală în fiecare dimineaţă poate 
inspira siguranţă, o îmbrăţişare dată la întoarcere poate sta la baza 
unei după-amiezi liniştite, unei activităţi mentale şi fizice pozitive ; 
Trecutul mâinii prin părul copilului, mângâierea pe umăr sau pe 
braţ, bătutul pe spate sau pe picior însoţite de cuvinte de încurajare 

sunt binevenite când copilul este rănit fizic, ori emoţional, obosit, 

când s-a petrecut ceva nostim sau trist etc. 

Mulţi băieţi între 7 şi 9 ani trec printr-o fază în care se opun 
mângâierilor fizice şi totuşi au nevoie de o legătură fizică. Ei par a fi 
mai receptivi la un contact brutal cum ar fi: lupta corp la corp pe 
duşumea, ghionturile, loviturile în joacă, călăritul părinţilor şi alte 
mângâieri în joacă care sunt absolut vitale pentru dezvoltarea 
emoţională al copilului. Fetele par şi ele încântate de aceast tip de 
legături fizice dar nu se opun mângâierilor blânde, pentru că ele, 
spre deosebire de băieţi, nu trec prin aceea fază de refuz a 
afecţiunii ; 

2.5 Credeţi că fetiţele au mai mare nevoie de mângâieri fizice decât 
băieţii? (băieţeii şi fetiţele au în egală măsură nevoie de afecţiune 
fizică din partea părinţilor chiar dacă băieţii sunt mai puţin răsfăţaţi 
decât fetiţele, chiar dacă băieţii se comportă ca şi cum nu le-ar 
păsa) 

2.6 Cum pot fi mângâiaţi adolescenţii? 

(părinţii trebuie să ştie că nu trebuie să-şi îmbrăţişeze fiul în 
prezenţa colegilor săi deoarece el încearcă să-şi dezvolte o 
personalitate independentă şi un asemenea comortament îl 
stânjeneşte iar ulterior va fi ţinta glumelor celorlalţi. El poate fi 
îmbrăţişat acasă sub forma unui masaj masculin pentru muşchii 
prea solicitaţi, masaj pentru gâtul prea înţepenit de la statul în 

bancă, o mingaiere pentru relaxare etc. Multor copii le place să fie 
scărpinaţi pe spate chiar şi după ce ajung mari la casele lor. 

Nu trebuie să impuneţi o apropiere fizică dacă fiul/fiica 
dumneavoastră se fereşte când vreţi să-l/o strângeţi în braţe. S-ar 
putea să nu aibă nici o legătură cu dumnevoastră pentru că 
adolescenţii sunt plin de emoţii, gânduri şi dorinţe şi uneori pur şi 
simplu nu vor să fie atinşi. Dacă refuză permanent atunci trebuie să 
vă găsiţi timp să staţi de vorbă pentru a afla care sunt motivele. 

2. 7 Care este motivul pentru care este important să fie mângâiaţi 
copiii în perioada dinaintea adolescenţei? 

Copiii în general trebuie să se simtă iubiţi, trebuie să aibă o părere 
bună despre sine. Fetele cu o părere bună şi sănătoasă despre 
sine şi cu o identitate sexuală clară pot face faţă mai bine 
tensiunilor negative din partea colegilor, sunt pregătite să 
gândească fără ajutorul nimănui. 

Pe măsură ce veţi urmări fetele veţi constata că o parte dintre 
ele stabilesc greu relaţii cu sexul opus, fie sunt timide şi retrase, fie 
flirtreaza exagerat. Aceste fete nu sunt pregătite emoţional pentru 
perioada adolescenţei. 

2.8 Credeţi că pe măsură ce copilul creşte şi devine mai activ are 
nevoie de mai puţină mângâiere fizică ? 

Toţi copiii au nevoie de o legătură fizică de-a lungul copilăriei şi 
adolescenţei, mulţi băieţi trec printr-o fază în care se opun 
mângâierilor fizice şi totuşi au nevoie de o legătură fizică. 

2.9 Ce se poate întâmpla cu copiii care nu sunt mângâiaţi? 

Lipsa de mângâieri poate duce la încercarea copilului de a atrage 
atenţia asupra sa. Această deoarece copiii sunt confruntaţi zilnic la 
şcoală cu noi experienţe pe care le trăiesc extrem de intens. 

3 Joc de rol 

Moderatorul va propune participanţilor un joc de rol, desfăşurat în 
diade în care participanţii sunt o mamă şi un copil. Mama va trebui 
să-şi mângâie sau să-şi îmbrăţişeze copilul în funcţie de vârsta pe 
care o are. Rolurile se vor schimba, apoi fiecare va fi întrebat cum 
s-a simţit în cele două posturi:cea în care acordă mingieri şi cea în 
care primeşte. 

încheierea şedinţei'. împărtăşirea experienţelor avute, tema pentru 
acasă. 

Se va face rondul final prin care membrii grupului îşi împărtăşesc 
cum s-au simţit, ce au aflat nou, cu ce gînduri pleacă acasă. 

Tema pentru acasă: Să-şi facă timp în săptămîna care urmează să 
urmărească reacţia copilului la mîngiere sau alt tip de contact fizic. 
Este el încîntat? Respinge contactul fizic? 


71 



Referinţe: "Cap 1. Limbajul nr.1 de iubire: mingiierile fizice din 
“Cele cinci limbaje de iubire ale copiilor “Gary Chapman, Ross 
Campbell 

Analiza şedinţei nr. 5 

Au participat 4 mame, din care una pentru prima oară. 

Toate mamele, inclusiv coordonatorul grupului şi asistentul au 
vorbit despre contactul fizic cu tatăl şi cu mama. Multe dintre 
participante au vorbit şi despre lipsa acestui contact fizic cu unul 
dintre părinţi sau cu ambii, lipsă care s-a resimţit mai tîrziu în modul 
de relaţionare cu partenerul sau cu copiii. 

Fiecare mamă a vorbit despre modalităţile de contact fizic 
diferenţiat pe care îl are cu fiecare dintre copiii săi, în funcţie de 
sexul copiilor. 

Una din mame a vorbit despre relaţia cu fiica ei mai mare în 
vârstă de 7 ani pe care o consideră "prea mare “ca să mai 
primească mîngîieri. 

Deşi nici una din mamele prezente nu avea copii la vârsta 
adolescenţei s-a vorbit şi despre contactul fizic la această vârstă ce 
trebuie diferenţiat în funcţie de sexul copiilor. Nu s-a păstrat în mod 
clar structura interviului preferindu-se să se pună accent pe 
descrierile mamelor privind relaţia fizică cu copiii. 

Jocul de rol care presupunea efectuarea unui gest de apropiere 

fizică (îmbrăţişat, mîngîiat etc.) în două roluri alternative: mamă şi 

copil, a surprins participantele şi doar una din cele 4 mame 
prezente a fost de acord să intre în acest exerciţiu. 

La analiza exerciţiului s-a urmărit identificarea şi recunoaşterea 
emoţiilor, senzaţiilor trăite în cele două posturi. Una din mamele 
care nu au participat la jocul de rol a recunoscut că senzaţia de 
disconfort e cauzată de lipsa contactului fizic cu mama sa în 
copilărie. 

Obiectivele şedinţei au fost îndeplinite, mamele avînd ca temă 
pentru data viitoare să urmărească reacţia copilului la mîngiere sau 
alt tip de contact fizic. 

Şedinţa nr.6 


Limbajul nr. 2 de iubire: Cuvintele 

Obiective: 

• Să conştientizeze impactul pe care-l au cuvintele pozitive cât şi 
negative 

• Să înţeleagă importanţa cuvintelor de încurajare în reuşitele 
copiilor de fiecare zi; 

• Dezvoltarea simţului de responsabilitate asupra propriilor 
cuvinte. 

Tehnici de lucru: 

• Joc creativ: grupul statuar 

• Prezentare 

• Dialog 

• Joc de rol 

Competenţe specifice: 

1. Dezvoltarea capacităţii de interacţiune deschisă cu ceilalţi 
membri ai grupului în realizarea sarcinilor 

2. Conştientizarea importanţei cuvintelor folosite în comunicare în 
general şi în comunicarea cu copilul în special. 

Obiective operaţionale: 

1. Să-şi amintească momente când au primit cuvinte de 
încurajare din partea părinţilor; 

2. Să enumere câteva situaţii când şi-au încurajat copiii; 

3. Să descopere alte cuvinte prin care îşi pot 

încuraja/lăuda/aprecia/ copilului 

4. Să înveţe să-şi ceară scuze de la copii pentru cazurile în care 
mânia chiar justificată a afectat relaţia cu copilul şi să-şi 
însuşească o modalitate de a înlocui cuvintele furioase cu o 
exprimare. 

Activităţi introductive: Joc “Grupul statuar “ 

Un membru al grupului va adopta o poziţie în spaţiu şi va rămîne în 
acea poziţie ca şi cum ar fi o statuie. Apoi fiecare va lua o poziţie în 
funcţie de celălalt avînd dreptul să modifice un singur lucru la cel 
dinaintea lui. La final va rezulta un grup statuar care va reflecta 
relaţiile existente în cadrul grupului de părinţi.Toţi participanţii vor 
spune cum s-au simţit după acest exerciţiu. Va urma analiza 
exerciţiului şi împărtăşirea experienţelor avute. 

(se va observa structura generala şi rolul adoptat de fiecare pentru 
sesizarea elementelor de dinamică a grupului de participanţi ) 

Desfăşurarea propriu-zisă a şedinţei: 

1 . Scurtă recapitulare a temei trecute, trecerea în revistă a temei 
pentru acasă (observarea reacţiei copilului la exprimarea 
afecţiunii prin diferite forme de contact fizic) 

2. Prezentarea moderatorului: Importanţa cuvintelor în formarea 
imaginii de sine a copilului 

Imaginea de sine a copilului se formează în primii ani în cea mai 
mare parte din ceea ce-i spun părinţii despre el. Cel puţin pînă la 7 
ani când copilul iese “ în lume”, părinţii sunt aproape singura lui 
oglindă. Ceea ce spun părinţii despre copil în diferite moduri va fi 
definitoriu pentru modul cum se raportează la sine viitorul adult. 

Cuvintele afectuoase şi tandre, cuvintele de laudă şi de 
încurajare, cuvintele care dau un imbold pozitiv, toate spun „tin la 
tine”. Deşi se spun cu uşurinţă, asemenea cuvinte se uită greu. 
Copilul înţelege înainte de a se putea exprima şi sesizează cu 
uşurinţă natura cuvîntului din tonul vocii, mimică. Pentru el aceste 
cuvinte sunt definitorii. 

Cuvinte de genul: “ce frumoasă eşti!”, “ce deşteaptă eşti!” 
spuse unei fetiţe sau: “ce băiat curajos are tata!” spuse unui băiat, 
sunt cuvinte care vor fi reţinute toată viaţa şi vor sta la baza 
formării identităţii sexuale şi intelectuale ale copiilor. Pe de altă 
parte, vorbele tăioase adresate copilului pot dăuna părerii bune de 

sine şi pot arunca îndoieli asupra capacităţilor sale. Copiii sunt 
convinşi că noi credem sincer ceea ce le spunem. 

Cuvintele de laudă. Ne exprimăm o laudă legat de ceea ce face 
copilul fie când reuşeşte ceva, fie pentru comportament ori pentru o 
atitudine conştientă. E foarte important să fie bine plasate. 

Dacă lăudaţi prea des sau la întâmplare, cuvintele nu vor avea 
efect pozitiv prea mare. Copiii se obişnuiesc atât de tare cu ele, 
încât presupun că este ceva firesc şi se aşteaptă să li se acorde 
pur şi simplu. Este mai eficient să spuneţi acest lucru atunci când 
copilul a făcut ceva de care se simte mândru şi aşteaptă un 
compliment. 

Cuvintele de afecţiune şi tandreţe 

Afecţiunea şi iubirea înseamnă exprimarea recunoaşterii existenţei 
pur şi simplu a copilului. Copiii receptează mesaje emoţionale cu 
mult înainte să poată înţelege cuvintele. Ceea ce înţeleg sugarii 
atunci când părinţii le vorbesc depinde de ceea ce văd pe chipul 
nostru şi de sunetele afectuoase combinate cu apropierea fizică. 
Iubirea este o ideee abstractă. Copiii au tendinţa să gândească 
concret. Cuvintele „te iubesc” pot fi înţelese de copil când sunt 
asociate cu sentimente afectuoase ceea ce adesea înseamnă o 
apropiere fizică. 

Cuvintele de încurajare 

încercăm să le dăm curaj copiilor pentru a reuşi în mai multe 

situaţii. Pentru un copil mic, aproape orice experienţă este ceva 
nou. Să înveţe să umble, să vorbească sau să meargă pe bicicletă, 
toate acestea presupun un curaj constant. Prin cuvintele noastre, îl 
încurajăm sau îl descurajăm în eforturile sale. Când merge la 
şcoală are parte de multe experienţe unele pozitive, unele 
negative. Este important sa apreciem nu doar reuşita ci şi 
comportamentele pozitive în general. 

Ne încurajăm copiii şi în momentele când îi apreciem pentru 
ceea ce au făcut. De exemplu: „Am observat că i-ai dat şi fratelui 
tău mai mic nişte plastilină să se joace. Mi-a plăcut asta. 

Viaţa e mai uşoară atunci când învăţam să împărţim totul cu 
ceilalţi.” Asemenea comentarii îi dau copilului o motivaţie interioară 
suplimentară pentru a se lupta cu sentimentul natural de a fi egoist. 

Exprimarea emoţiilor negative faţă de copil : De cele mai multe 
ori ne descărcăm furia pe copil prin cuvinte grele pe care mai apoi 
sfîrşim prin a le regreta. Copiii nu prea au cum să riposteze iar 
cuvintele spuse la minie: jignirile, învinuirile, ironia, minimalizarea 
provoacă răni adînci în sufletul unui copil. Cu cât un părinte este 
mai mânios, cu atât se va descărca mai tare pe copii. Rezultatul va 
fi că aceşti copii îşi pot forma o imagine de sine negativă, pot 
deveni nesiguri şi se pot autoinvinovati pentru orice sau pot deveni 
recalcitranţi (nesupuşi, încăpăţânaţi) la ideea de autoritate. 

3. Interviu semistructurat de grup; 

• Vă rog să vă amintiţi momente din copilărie când aţi fost 
încurajată sau lăudată? Cum vă alintau părinţii voştri?Cum vă 
simţeaţi? Ce impact au avut asupra voastră mai tîrziu acele 
cuvinte? 

• Cuvinte de laudă; Când şi cum le adresaţi copiilor voştri cuvinte 
de laudă? 

• Cuvintele de încurajare;Când şi cum îi încurajaţi pe copiii 
voştri? 

• Cuvintele de afecţiune şi tandreţe: Cum îi alintaţi pe copiii 
voştri? Când şi cum le spuneţi “te iubesc”? 

• Cum să ne controlăm mânia? Ce faceţi când sunteţi 
miniosi/nervoşi pe copiii voştri? 

O mare influenţă asupra reacţiei copilului o are tonul vocii pe care 
părintele îl foloseşte atunci când i se adresează. Este nevoie de 
mult exerciţiu pentru a învăţa să vorbeşti blând. Când suntem 
tensionaţi, putem învăţa să vorbim în prezenţa copiilor pe un ton 
plăcut, adesea terminându-ne propoziţiile printr-o întrebare, atunci 
când este posibil, şi nu printr-o poruncă. Când ceva ne supără, de 
fapt acel ceva este comportamentul copilului şi nu copilul în sine. 
Îndreptînd atenţia asupra comportamentului putem evita 
autoinvinovatirea copilului sau formarea unei imagini de sine 

negative: „Cum ai putut să faci aşa ceva? Nu eşti bun de nimic!" 
poate fi înlocuit cu „M-a supărat foarte tare ceea ce ai făcut. Mă 
aştept ca data viitoare să nu se mai repete/să repari ceea ce ai 
stricat. ” 

3. Jocul de rol 

Se va juca rolul de mamă şi de copil. “Copilul” imaginează o 
situaţie la care “mama” va trebui să găsească cuvinte de 
încurajare, de laudă, de afecţiune şi să se adreseze copilului cu 
voce tare. Se vor schimba rolurile iar la final mamele vor fi 
întrebate cum s-au simţit în fiecare rol şi care tip de cuvinte le-a 
fost mai dificil să le rostească. 

încheierea şedinţei : împărtăşirea experienţelor trăite, tema pentru 
acasă 

După rondul de grup în care fiecare va spune cum s-a simţit, ce-a 
învăţat nou, cu ce gînduri pleacă, mamele vor primi ca temă pentru 
acasă: 

1 . să găsească un mod alternativ de a reacţiona la mînie 

2. să găsească prilejuri să le spună copiilor acele cuvinte care le- 
au identificat în jocul de rol ca fiind greu de rostit . 

Referinţe: Cap.2 Limbajul nr. 2 de iubire; Cuvintele de încurajare 
din “Cele cinci limbaje de iubire ale copiilor’’ pg. 43-55 Gary 
Chapman, Ross Campbell 


Analiza şedinţei nr. 6 

Au participat 3 mame. 

Toate mamele au vorbit despre comunicarea cu părinţii, 
exemplificând cu modalităţile în care erau încurajate, lăudate sau 
alintate de către părinţi. Participantele au vorbit şi despre lipsa 
încurajărilor sau laudelor din partea părinţilor, lipsă care s-a resimţit 
mai tîrziu în modul de relaţionare cu partenerul sau cu copiii iar una 
dintre participante a relatat modul cum a afectat jignirile aduse de 
părinţi modul în care s-a privit pe ea însăşi timp de mulţi ani. 

Ca urmare s-a vorbit despre cuvintele “etichetă “care jignesc şi 
afectează imaginea de sine a copiilor şi despre cum putem înlocui 
în situaţiile de conflict cuvintele “etichetă “care afectează şi rănesc 
cu referirile la comportament care stimulează schimbarea. 

Răspunzînd întrebărilor coordonatorului, mamele prezente au 
dat exemple din modul în care îşi încurajează, laudă, alintă copiii. 
Unele au recunoscut că nu obişnuiesc să rostească prea des astfel 
de cuvinte deoarece nici ele nu au fost obişnuite cu un astfel de 
comportament din partea părinţilor. 

în cadrul jocului de rol participantele au trebuit să fie pe rînd 
mamă şi copil, imaginindu-şi situaţii în care mama rosteşte cuvinte 
de încurajare, laudă şi afecţiune după caz. 

La analiza exerciţiului s-a urmărit identificarea şi recunoaşterea 
emoţiilor, senzaţiilor trăite în cele două posturi. Obiectivele şedinţei 
au fost îndeplinite, mamele avînd ca temă pentru data viitoare să 
găsească ocazii să le spună copiilor acel tip de cuvinte pe care le- 
au identificat în jocul de rol ca fiind greu de rostit (cuvinte de 
încurajare, laudă, afecţiune etc) 

Şedinţa nr 7 


Limbajul nr. 3 al iubirii „timpul oferit”. 

Obiective 

• Să cunoască semnificaţia „timpului oferit” copilului; 

• Să înveţe să ofere un contact vizual pozitiv cu copilul; 

• Să înveţe cum să impartasesca sentimente, experienţe 
personale copilului; 

• Să înveţe să-şi asculte activ copilul; 

Tehnici de lucru: 

• Prezentare 

• Interviu semistructurat 

• Joc de rol 

Obiective operaţionale: 

• Să răspundă la întrebările adresate de coordonator referitoare 
la tema sesiunii 

• Să participe activ la discuţiile din cadrul grupului 

• Să identifice şi alte modalităţi prin care putem oferi timp 
copilului 

Durata: 2 h 

Activitatea introductivă: împărtăşirea experienţelor avute, tema 
pentru acasă 

Moderatorul va întreba mamele ce s-a mai întîmplat semnificativ de 
săptamina trecută, va întreba de tema întâlnirii anterioare. Mamele 
vor vorbi despre momentele în care şi-au putut stăpîni mînia şi/sau 
despre reacţia copiilor lor la cuvintele de încurajare sau laudă 
rostite. 

Desfăşurarea propriu-zisă a şedinţei:. 

1. Prezentarea temei: limbajul nr.3 al iubirii „ timpul oferit”. 

Mulţi copii au nevoie de toată atenţia din partea părinţilor. într- 
adevăr, mare parte din comportamentul nedorit al copiilor are la 
bază încercarea de a sta cât mai mult cu mămica şi tăticul. în 
ultima vreme, s-a vorbit mult despre atenţia acordată pentru că în 
tot mai multe familii ambii soţi lucrează sau copiii sunt crescuţi de 
un singur părinte. Chiar şi copiii iubiţi sincer de părinţi au 
rezervoarele de iubire goale şi puţini sunt cei care ştiu ce e de 
făcut. Timpul oferit se bazează pe atenţia dată copilului. 

Asta înseamnă o atenţie neîmpărţită. Timpul oferit este darul pe 
care părintele îl oferă prin prezenţa sa fiecărui copil în parte. E 

modul prin care părintele îi transmite: ”esti important pentru mine, 
îmi place să fiu cu tine.” 

Celor mai mulţi sugari li se acordă foarte mult timp. Numai 
alăptatul şi schimbatul solicită ore întregi de atenţie din partea 
părinţilor. în acest timp un frate se poate simţi neglijat şi poate 
adopta un comportament neadecvat, fără ca ceilalţi să-şi dea 
seama ce se întimplă cu el. 

Pe măsură ce copilul creşte, e tot mai greu să-i acorzi foarte mult 
timp, pentru că aceasta presupune un sacrificiu real din partea 
părinţilor. A-i oferi copilului timpul necesar poate însemna 
renunţarea la o prioritate de pe lista de preferinţe. Timpul oferit nu 
înseamnă să mergeţi undeva anume în mod special. Puteţi să-i daţi 
toată atenţia cuvenită aproape oriunde. A petrece timp cu copilul 
înseamnă nu doar a fi doar o prezenţă fizică ci şi a desfăşura a 
activitate împreună cu el, chiar a primi ajutor de la el la o muncă 
casnică. 

Timpul oferit mai înseamnă şi a vă cunoaşte mai bine copilul. Pe 
măsură ce veţi petrece mai mult timp împreună cu copiii, veţi 
constata că reuşiţi în mod firesc să vorbiţi despre tot ceea ce 
contează în viaţa lor. Atunci când părintele îşi învaţă copilul cum să 
spele vasele, sau cum să se comporte la şcoală se crează un 
mediu propice în care se pot aborda subiecte mai importante. 

2. Interviu semistructurat de grup; 

(Moderatorul poate aduce completări, sugestii după ce mamele au 
răspuns la întrebări) 

• Din cîte vă amintiţi aveaţi un moment al zilei sau al saptaminii 
pe care-l petreceaţi cu părinţii voştri? Ce făceaţi de regulă 
împreună? 

• Aveţi momente speciale pe care le petreceţi cu fiecare din copiii 
voştri? Descrieţi. 

• Ce putem face atunci când petrecem timp cu copiii noştri? 

Ne putem juca jocul lui favorit, putem alege un joc care să-l jucăm 
întreaga familie, ne putem plimba, face cumpărături dacă e vorba 
de copii mai mari, putem face treburile casnice cu ajutorul copiilor 
astfel încât şi ei să se simtă utili şi capabili şi în acelaşi timp să 
petreacă timp cu noi, sport, alte activităţi care-l pasionează pe 
copil, împărtăşirea experienţelor etc. 

• Când oferim timp copiilor noştri? 

în momentele importante ale vieţii lor. Atunci când învaţă să se 
târască, puteţi să staţi lângă ei pe jos. Când fac primii paşi, ar 
trebui să le fiţi aproape, încurajându-i să continuie. Când ajung să 
se joace în nisip sau când învaţă să arunce mingea sau să dea cu 
piciorul în ea, e bine să fiţi prezenţi. Când lumea lor se extinde, 

ajungându-se la şcoală şi la tot felul de lecţii, trebuie întotdeauna 
să ţineţi pasul cu ei. 

Cu cât copilul este mai mare, cu atât fi mai greu, mai ales dacâ veţi 
încerca să găsiţi un timp anume pentru fiecare copil. Unui 
adolescent poate că nu-i place să petreacă timp cu “babacii” dar 
de fapt el are nevoie de o abordare plină de tact prin care să-i 
respectăm intimitatea dar şi care să-l faca să simtă că îi suntem 
alături în crizele existenţiale ale adolescenţei. 

• Ştiţi să vă ascultaţi copilul? 

Vi s-a întâmplat ca cineva apropiat, ca de exemplu părinţii să nu vă 
privească în ochi atunci când au fost supăraţi pe dumneavoastră? 
Ce aţi simţit? 

Timpul oferit copilului trebuie să presupună şi un contact vizual 
plăcut şi plin de afecţiune. A vă privi copilul în ochi este o 
modalitate foarte eficientă de a transmite iubirea dumneavoastră 
copilului. Studiile au arătat că majoritatea părinţilor folosesc 
contactul vizual mai ales în mod negativ, atunci când ceartă un 
copil sau îi dă instrucţiuni foarte precise. 

Dacă vă priviţi astfel copilul doar când el vă face pe plac, veţi 
cădea în capcana iubirii condiţionate. Asta poate afecta negativ 
pentru totdeauna dezvoltarea personală a copilului dumneavoastră. 
Uneori membrii unei familii refuză să se privească unul pe altul 
pentru ca astfel să-l pedepsească pe celălalt. Vă amintiţi 

asemenea tratamente din partea părinţilor în copilărie? Acest lucru 
are o influenţă negativă asupra părerii despre sine pe care şi-o vor 
forma ulterior copilul. 

Joc de rol: ascultarea activă 

Moderatorul le va vorbi mamelor despre elementele ascultării 
active: contact vizual, poziţie relaxată uşor înclinată spre ascultător, 
încurajări verbale ; 

Grupate în diade, mamele vor exersa abilitatea de a-si asculta 
copilul, folosind contactul vizual pozitiv, încurajările verbale, 
eventual atingerile încurajatoare etc., după care vor schimba 
rolurile. La final, vor fi întrebate cum s-au simţit în cele două roluri, 
de ascultător şi de ascultat, fiecare mamă trebuind să-şi evalueze 
partenera dacă a reuşit sau nu să fie un bun ascultător. 

încheierea şedinţei: Rezumatul şedinţei, împărtăşirea experienţelor 
avute, tema pentru acasă 

După un scurt rezumat al şedinţei, moderatorul va cere fiecăruia să 
se gîndească la un moment special pe care mamele să şi-l 
petreacă cu fiecare din copiii lor (dacă acesta nu există încă) sau la 
ceva alternativ pe care l-ar putea face împreună. 

Fiecare părinte va trebui să-şi planifice timp pe care să-l 
petreacă cu fiecare copil în parte. După care va trebui să pună în 


88 



practică până data viitoare când vor fi întrebaţi ce efect a avut 
asupra fiecărui copil timpul oferit. 

Referinţe;" Cap. 3 Limbajul nr. 3 de iubire: Timpul acordat din “Cele 
cinci limbaje de iubire ale copiilor" pg. 43-55 Gary Chapman, Ross 
Campbell 

Analiza şedinţei nr. 7 

Au participat 4 mame. 

Toate mamele inclusiv coordonatorul grupului, asistentul au vorbit 
despre momentele speciale petrecute cu mama sau cu tata, oferind 
exemple din copilărie. Participantele au vorbit despre lipsa unor 
astfel de momente speciale mai ales în familiile în care pe primul 
loc era munca. Răspunzînd întrebărilor coordonatorului, mamele 
au vorbit despre momentele speciale pe care le petrec cu copiii lor. 
F.l a recunoscut că petrece fizic mult timp în apropierea copiilor ei 
de cinci şi de trei ani, dar emoţional nu este alături de ei fiind prea 
ocupată de conflictele cu soţul, de lipsa resurselor financiare etc. 
Este tot timpul tristă şi indisponibilă emoţional pentru copiii ei. A 
recunoscut că îşi respinge în special băieţelul mai mare atunci 
când acesta încearcă să se joace cu ea. A.D a recunoscut că 
petrece prea puţin timp jucindu-se cu fiica mai mare de 7 ani 
considerînd-o mai mult ajutorul sau în îngrijirea celorlaţi doi copii 
mai mici decât doar un copil. 

Răspunzînd întrebărilor coordonatorului, participantele au vorbit 
despre cum şi ce pot face împreună cu copiii lor în momentele 
speciale petrecute cu ei şi mai ales dacă şi când are nevoie un 
copil de astfel de momente. 

în cadrul jocului de rol mamele şi-au exersat abilitatea de a-si 
asculta copilul, folosind contactul vizual pozitiv, încurajările verbale, 
eventual atingerile. Obiectivele şedinţei au fost îndeplinite, mamele 
avînd ca temă pentru data viitoare să-şi planifice un timp pe care 
să-l petreacă cu fiecare copil în parte şi să le urmărească reacţiile 
pe care le au. 

Şedinţa nr. 8 


Limbajul nr. 4 al iubirii: „darurile” 

Obiective: 

• Să perceapă care este semnificaţia darurilor pe care le facem 
copilului; 

• Să facă diferenţa între dar, plată, răsplată, mită; 

• Să înveţe cum să ofere daruri ca expresie a iubirii lor faţă de 
copil; 

• Să înveţe să nu folosească darurile ca înlocuitor al lipsei de 
implicare personală în viaţa copiilor; 

Tehnici de lucru: 

• Prezentare 

• Interviu semistructurat de grup 
Competenţe specifice: 

1. dezvoltarea capacităţii de interacţiune deschisă cu ceilalţi 
membrii ai grupului 

2. conştientizarea modului principal în care oferă daruri copilului 
(ca substitut sau recompensă sau ca gest de afecţiune) 

Activitatea introductivă. împărtăşirea experienţelor avute, scurtă 

recapitulare a şedinţei anterioare, verificarea temei pentru acasă 

Coordonatorul va întreba mamele ce s-a mai întîmplat semnificativ 
de săptămîna trecută, apoi va face o scurtă recapitulare a ceea ce 
s-a discutat la sesiunea anterioară, solicitînd sprijin şi din partea 
membrilor grupului. Coordonatorul grupului va întreba mamele 
despre reacţia copiilor la timpul petrecut împreună în urma 
planificării de data trecută. 

Desfăşurarea propriu-zisă a şedinţei: Prezentarea temei 
Oferirea şi primirea de daruri pot exprima cu putere iubirea, fie pe 
moment, iar adesea chiar şi ani de zile mai târziu. Un dar oferit 
înseamnă “ţin la tine, am vrut să-ţi fac o bucurie” 

Dacă darul este meritat atunci este o formă de răsplată. 
Adevăratul dar nu înseamnă o răsplată pentru unele servicii 
acordate; ci mai degrabă exprimă iubirea pentru o anumită 
persoană. 

Atunci când un părinte îi oferă ceva în dar copilului care îşi face 
ordine în cameră, nu este vorba despre un dar propriu-zis, ci 
despre o răsplată pentru un serviciu făcut. Când un părinte îi 
promite copilului o îngheţată la cornet cu condiţia să se uite la 
televizor în următoarea jumătate de oră, îngheţata nu mai este un 
dar, ci o mită, căci urmăreşte manipularea comportamentului 
copilului. Chiar dacă acel copil probabil că nu cunoaşte cuvintele 
plată sau mită, înţelege ideea. Un dar este oferit de bunăvoie, nu 

ca o recompensă pentru confirmarea unor aşteptări, ci pur şi 
simplu ca să-i faci celuilalt o bucurie. 

Un dar spune “când tu te bucuri şi eu mă bucur, dorinţele tale 
sunt importante pentru mine 

Uneori este tentant să vă copleşiţi copiii cu cadouri ca substitut 
pentru celelalte limbaje de iubire. Din multe motive, părinţii recurg 
uneori la cadouri în loc să fie cu adevărat prezenţi în viaţa copiilor 
lor. Ca un înlocuitor al lipsei de implicare personală în viaţa copiilor 
mulţi părinţi exagerează cu cumpărarea de daruri. Ei încearcă să 
folosească dăruirea ca un leac universal. Acest abuz de daruri este 
foarte des întâlnit atunci când copilul locuieşte doar cu unul dintre 
părinţi sau cu un tutore, în urma unui divorţ sau a unei despărţiri 
îndelungate de luni sau ani de zile ca urmare a plecării în 
străinătate a unuia sau a ambilor părinţi. 

Părintele care nu a primit copilul în grijă sau care a fost mult 
timp plecat este adesea tentat să-şi copleşească fiul/fiica cu daruri, 
probabil şi din pricina suferinţei pe care a reprezentat-o despărţirea 
ori dintr-un sentiment de vinovăţie pentru că şi-a părăsit familia. 
Atunci când aceste daruri sunt exagerat de scumpe, prost alese 
sau folosite cu scopul de a arăta ce nu poate oferi părintele/tutorele 
care îl are în grijă sunt de fapt o formă de mituire, o încercare de a 
cumpăra afecţiunea copilului. 

Acest lucru îi poate face uneori pe copii foarte materialişti şi 
manipulatori pentru că îi învaţă să se joace cu sentimentele 
oamenilor tocmai prin intermediul acestor cadouri folosite 
inadecvat. Acest tip de înlocuitor poate avea rezultate tragice în 
formarea caracterului copilului şi mai ales a integrităţii sale. 

Interviu semistructurat de grup: 

• Primeaţi daruri de la părinţii voştri? Care daruri au trecut testul 
timpului şi de ce? 

• Denaturarea oferirii de daruri; cînd şi în ce mod oferiţi daruri? 
Oferiţi daruri ca recompensă pentru confirmarea unor aşteptări 
sau uneori ca plată pentru mici servicii făcute de copii? 

• Profitaţi la maximum de capacitatea de a oferi. Ce fel de 
cadouri oferiţi? Sunt ele utile sau sunt măcar pe gustul 
copilului? 

Favoarea de a dărui n-are prea mare legătură cu dimensiunea sau 
costul cadoului, ci doar cu iubirea. Probabil că vă amintiţi de vreun 
bunic care va povestit cum a primit o portocală şi vreun obiect 
simplu de îmbrăcăminte la un Crăciun când erau ei mai tineri. Dacă 
nu oferim daruri ca expresie a iubirii, copiii s-ar putea să le 
perceapă ca „de la sine intelese”. Un dar oarecare poate să devină 
o formă de exprimare a iubirii: împachetaţi frumos noile haine 
pentru şcoală şi oferiţi-le atunci când e toată lumea adunată la cină 

de exemplu. Dacă le dăruiţi frumos, vreţi să fie primite frumos, 
indiferent dacă este un cadou mare sau mic. 

Copiii îşi doresc multe lucruri, unele de care aud la un prieten 
sau le văd în reclamele la TV. Nu toate sunt utile, nu toate 
înseamnă ceva. Dacă ne dăm de ceasul morţii încercând să-i 
facem pe plac copilului, el nu va mai şti care sunt limitele, care sunt 
lucrurile posibile şi care nu. în plus trebuie să fiu atent şi la ce 
mesaj comunică această jucărie copilului meu. Are un efect pozitv 
sau negativ? Nu cumpăraţi niciodată jucării inutile, mai ales dacă 
nu vi le puteţi permite. Nu toate jucăriile trebuie să aibă o valoare 
educaţională dar cel puţin să servească unui scop pozitiv în viaţa 
copiilor dumneavoastră. 

• Ce fel de cadouri le plac fiecăruia dintre copiii dumneavostra? 
în afară de cele de Crăciun sau aniversări, majoritatea darurilor ar 
trebui alese împreună cu copiii. Acest lucru este valabil mai ales pe 
măsură ce copilul creşte şi are propriile lui gusturi în legătură cu 
hainele, încălţările, genţile etc. 

Nu toate darurile se cumpără de la magazin. Puteţi oferi lucruri 
speciale confecţionate de dumneavoastră înşivă: un desen frumos, 
un pulover împletit, o jucărie confecţionată în casă, flori culese, 
multe lucruri pot deveni daruri atunci cînd sunt frumos împachetate 
sau oferite cu imaginaţie 

• Vi s-a întâmplat să observaţi vreodată când aţi oferit daruri 
copiilor dumneavoastră, ca nu toţi să fie la fel de încântaţi? 

Nu toţi copiii preferă darurile. Sunt adolescenţi care ar prefera să 
ştie că au mai multă libertate sau că părinţii au mai multă încredere 
în ei decât să primească diverse obiecte. Dacă un copil nu este 
foarte încîntat de ceea ce a primit poate fi pentru că el îşi dorea cu 
totul altceva, fie un alt obiect sau altceva de altă natură. Forma prin 
care ne exprimăm iubirea trebuie să corespundă nevoii copilului, 
vîrstei, personalităţii sale. 

încheierea şedinţei: Rezumatul şedinţei, împărtăşirea experienţelor 
avute, tema pentru acasă 

După un scurt rezumat al şedinţei, moderatorul va cere fiecăruia să 
se gîndească la alte daruri pe care le-ar putea face copiilor lor, 
altele decît cele pe care le fac mod obişnuit. 

Referinţe; Cap. 4 Limbajul nr. 4 de iubire; Darurile din “Cele cinci 
limbaje de iubire ale copiilor” pg. 43-55 Gary Chapman, Ross 
Campbell 


Analiza şedinţei nr.8 

Au participat 5 mame. 

Toate mamele, inclusiv coordonatorul grupului asistentul au vorbit 
despre acele daruri speciale primite în copilărie care au trecut 

testul timpului, au însemnat ceva pentru fiecare. 

Participantele au relatat experienţe din copilăria lor. De exemplu 
coordonatorul grupului a relatat experienţa unui Crăciun în care a 
primit cea mai frumoasă păpuşă din viaţa ei dar cu care ulterior i s- 
a interzis să se joace pentru că era folosită drept păpuşă bibelou în 
sufragerie. Acea experienţă a fost una neplăcută pe care şi-o 
reaminteşte destul de des. 

Răspunzînd întrebărilor coordonatorului, mamele prezente au 
vorbit despre ce fel de daruri oferă copiilor lor şi când. O 
participantă a recunoscut că îşi răsfaţă prea mult copilul de trei ani 
cu jucării pentru a compensa într-un fel timpul puţin pe care-l 
petrece cu el. S-a vorbit despre darul folosit ca şi compensare sau 
ca şi plată pentru mici servicii. F.l a recunoscut şi ea că uneori 
compensează lipsa de disponibilitate pentru copiii săi cu diferite 
dulciuri sau jucării. 

F.l este tot timpul tristă şi nefericită şi îşi respinge în special 
băieţelul mai mare atunci când acesta încearcă să se joace cu ea. 
în consecinţă şi acesta este agresiv cu sora mai mică care 
primeşte mai multă atenţie pozitivă. A.D a recunoscut că petrece 
prea puţin timp jucîndu-se cu fiica mai mare de 7 ani considerînd-o 
mai mult ajutorul său în îngrijirea celorlaţi doi copii mai mici decât 
doar un copil. în consecinţă fiica mai mare preferă să stea mai mult 
în braţe la bunicul. 


97 



Răspunzînd întrebărilor coordonatorului, participantele au vorbit 
despre cum şi ce pot face împreună cu copiii lor în momentele 
speciale petrecute cu ei şi mai ales dacă şi când are nevoie un 
copil de astfel de momente. 

La finalul şedinţei participantele şi-au împărtăşit impresiile. 
Obiectivele şedinţei au fost îndeplinite, mamele avînd ca temă 
pentru data viitoare să se gîndească la alte daruri pe care le-ar 
putea face copiilor lor, altele decât cele pe care le fac în mod 
obişnuit. 

Şedinţa nr. 9 


Limbajul nr. 5 al iubirii: „Serviciile” 

Obiective: 

• Să înţeleagă semnificaţia limbajului de iubire „serviciile”; 

• Să conştientizeze că serviciile solicită din punct de vedere fizic 
şi emoţional; 

• Să înveţe să ofere servicii copiilor în funcţie de vârstă ; 

• Să înveţe să ofere servicii şi partenerului de viaţă în special, şi 
altor persoane; 

• Să enumere câteva tipuri de servicii pe care copilul le poate 
face părinţilor 

Tehnici de lucru: 

• Prezentare 

• Interviu semistructurat 

Durata: 2h 

Competenţe specifice: 

1. dezvoltarea capacităţii de interacţiune deschisă cu ceilalţi 
membrii ai grupului 

2. să participe activ la discuţiile din cadrul grupului; 

Activitatea introductivă: împărtăşirea experienţelor avute , scurtă 
recapitulare a şedinţei anterioare, tema pentru acasă 
Coordonatorul va întreba mamele ce s-a întîmplat semnificativ de 
la ultima intrevedere, apoi va face o recapitulare a ceea ce s-a 
discutat la sesiunea anetrioară, solicitînd sprijin din partea 
membrilor grupului. Coordonatorul grupului va solicita mamele să 
vorbească despre ce alte daruri au oferit sau s-au gîndit să le ofere 
copiilor. 

Desfăşurarea propriu-zisă a şedinţei. Prezentarea temei 
Tema de astăzi se numeşte limbajul nr.5 al iubirii „serviciile”. 

Unii oameni au ca principal limbaj de iubire serviciile. Chiar dacă 
nu e cazul copilului dumneavoastră, trebuie să ştiţi că a fi părinte 
înseamnă să ai vocaţie de persoană dispusă să facă diverse 
servicii. în ziua în care aţi aflat că veţi fi părinte practic v-aţi înrolat 
într-un serviciu cu normă întreagă. 

Desigur că părinţi fiind, vă serviţi copiii, dar principala motivaţie nu 
este neapărat aceea de a-i mulţumi. Scopul de bază este să faceţi 
ceea ce e mai bine pentru ei. Ce anume i-ar încânta cel mai mult 
pe copii în momentul respectiv nu este neapărat cea mai bună cale 
de exprimare a iubirii dumneavoastră. Trebuie să faceţi pentru 
copiii dumneavoastră ceea ce ei nu pot face. Atunci când vă serviţi 
copiii principala motivaţie trebuie să fie binele lor. Scopul final al 

serviciilor făcute copiilor este de a-i ajuta să devină adulţi capabili 
să se descurce singuri, inclusiv să ofere iubire altora fără să 
aştepte o recompensă specială. 

Serviciile pline de iubire sunt un dar, nu o necesitate şi se fac de 
bunăvoie, nu din obligaţie. Atunci când părinţii nu mai au resurse 
emoţionale şi fizice şi îşi servesc copiii cu resentimente şi fără chef, 
chiar dacă nevoile fizice ale acestora sunt satisfăcute, dezvoltarea 
lor emoţională pe termen lung va avea de suferit. E mai bine să 
spui unui copil; ”lmi pare rău, acum sunt obosită şi nu mă simt bine, 
am să te ajut mai târziu la lecţii “ decât să te răţoieşti la el făcîndu-l 
să se simtă vinovat că te-a solicitat. Chiar dacă tu nu crezi , copii 
pot înţelege foarte multe. 

Aceste servicii nu trebuie să fie o manifestare a unei iubiri 
condiţionate. Atunci când părinţii se dedică mai mult copiilor lor 
doar când sunt mulţumiţi de comportamentul acestora, asemenea 
servicii sunt condiţionate. Copiii noştri vor învăţa să facă diverse 
lucruri pentru ceilalţi, doar dacă acest lucru le aduce foloase. 
Interviu semistructurat de grup; 

• Vă amintiţi ce servicii făceau părinţii voştri pentru 
dumneavoastră? Ce aţi învăţat din ceea ce făceau ei pentru 
familie? 

• Ca să vă puteţi îndeplini cât mai bine rolul d-voastră de părinte 
de ce credeţi că aţi avea nevoie? Se vor completa răspunsurile 
grupului cu ideile de mai jos dacă e cazul. 

Serviciile solicită din punct de vedere fizic şi emoţional. De aceea 
trebuie să fim foarte atenţi la sănătatea noastră. Toţi avem nevoie 
de un somn echilibrat, hrană sănătoasă, relaxare. Pentru sănătatea 
familiei este nevoie de o relaţie de sprijin reciproc în căsnicie. 
Deoarece copiii au nevoie de o mamă şi un tată care să le fie un 
model de echilibru, faptul că găsiţi timp pentru relaţia conjugală 
are un rol esenţial în a reuşi să fiţi părinţi buni. 

• Cu ce sunt diferite serviciile pe care le fac pentru un copil de 
trei ani de cele pe care le fac pentru unul de 8? de 12? 

Sigur că la şase ani nu le mai daţi să mănânce cu ligurinţa. Pentru 
copilul de patru ani, să-i faceţi patul este un serviciu. La opt ani şi-l 
poate face şi singur. Copiii nu trebuie să aştepte să ajungă la liceu 
pentru a învăţa să gătească, să dea cu mătura, să spele vasele. 
Dacă părinţii sunt prea ocupaţi pentru a-şi învăţa copiii să-şi spele 
rufele sau sunt prea perfecţionişti ca să-i lase s-o facă, înseamnă 
că nu-i iubesc pe aceşti copii ci îi dezavantajează. 

• Enumeraţi servicii pe care copiii d-voastră le fac pentru voi sau 
pentru familie. 

Se vor completa răspunsurile grupului cu ideile de mai jos. 

Noi suntem modele pentru copiii. Pe măsură ce se maturizează, 
copiii observă tot mai mult ce se face pentru ei şi sunt conştienţi şi 
de ceea ce s-a făcut în trecut. Sigur că nu-şi mai amintesc cum li s- 
au schimbat scutecele şi cum au fost alăptaţi. Dar văd alţi părinţi că 
procedează astfel cu sugarii lor şi-şi dau seama că s-au bucurat de 
aceleaşi privilegii. Fiind siguri că sunt iubiţi cu adevărat, devin 
capabili să aprecieze altfel serviciile pe care le faceţi pentru ei. 
încheierea şedinţei'. Rezumatul şedinţei, împărtăşirea impresilor, 
tema pentru acasă 

După un scurt rezumat al şedinţei şi împărtăşirea impresiilor 
mamelor, moderatorul va cere fiecăruia să identifice care este 
limbajul de iubire al copilului său plecând de la următoarele 
întrebări. 

Tema pentru acasă: 

Descoperirea principalului limbaj de iubire al copilului nostru 

1. Observaţi felul în care copilul îşi exprimă iubirea faţă de 

dumneavoastră. 

Umariti-vă cu atenţie copilul: se prea poate să se exprime în 
propriul său limbaj de iubire. 

Acest lucru este valabil în special în cazul copiilor mici, care îşi 
exprimă iubirea în limbajul în care îşi doresc să o primească. Dacă 
un copil între cinci şi opt ani vă face deseori complimente, cum ar 
fi: „Mamico, ce mi-a plăcut cina! Sau „tăticule, mulţumesc, m-ai 

ajutat la lecţii”, „te iubesc mămico”, pe dreptate puteţi bănui că 
principalul său limbaj de iubire este limbajul, cuvintele de 
încurajare. Acesta este cazul cel mai adesea al copiilor între cinci 
şi zece ani. 

2. Observaţi felul în care copilul dumneavoastră. îşi exprimă iubirea 
faţă de ceilalţi. 

Dacă puştiul de clasă întâi îşi doreşte mereau să ducă daruri 
învăţătoarei, acesta ar putea fi un indiciu că principalul său limbaj 
de iubire sunt darurile. Un copil al cărui limbaj sunt darurile are 
marea plăcere de a cumpăra cadouri şi altora, dorindu-şi ca aceştia 
să se bucure în aceeaşi măsură. El presupune că aceştia vor simţi 
ceea ce simte el atunci când primeşte un cadou. 

3. Ascultaţi cu atenţie care sunt cele mai dese rugăminţi ale 
copilului dumneavoastră. 

Dacă el se roagă deseori să faceţi sport împreună, să vă plimbaţi 
sau să staţi să îi citiţi ceva, înseamnă că doreşte să-i acordaţi mai 
mult timp. Dacă această rugăminte se potriveşte acestui model de 
limbaj, înseamnă că şi-o doreşte mai presus decât orice şi are 
nevoie de atenţia dumneavoastră totală. Evident că toţi copiii au 
nevoie să li se dea atenţie; dar în cazul celor care primesc mai 
profund iubirea în acest fel, rugăminţile de a petrece timpul 
împreună sunt mai frecvente decât la ceilalţi. 

4. Observaţi care sunt lucrurile de care se plânge cel mai des 
copilul dumneavoastră. 

Această abordare are legătură cu cea anterioară; însă în loc să 
ceară în mod direct ceva, de data aceasta copilul se plânge că nu 
primeşte ceva din partea dumneavoastră. Dacă spun „niciodată nu- 
ţi găseşti timp pentru mine” sau: „mereu ai grijă de cel mic” sau: 
„noi nu mergem niciodată în parc”, atunci probabil că îşi dezvăluie 
o formă de frustrare în raport cu fratele mai mic. El spune că de 
când a apărut acesta pe lume se simte mai puţin iubit. Prin aceste 
nemulţumiri, el cere în mod clar să i se acorde mai mult timp şi 
atenţie. 

Fiecare copil se mai plânge din când în când dar acesta nu e 
neapărat un indiciu al unui limbaj de iubire. Când plângerile devin o 
obişnuinţă şi se referă mai mult la unul dintre limbajele de iubire, 
atunci devin un indiciu . 

5. Oferiţi-i copilului posibilitatea de a alege. 

Determinaţi-I pe copilul dumneavoastră să aleaga între două 
limbaje de iubire. De exemplu: “In weekend am ceva timp liber. 
Am putea să ne plimbăm sau să facem curăţenie împreună. Ce 
alegi?”. Dacă veţi oferi asemenea posibilităţi vreme de mai multe 
săptămâni, încercaţi să ţineţi socoteala alegerilor copilului. Uneori 
s-ar putea să nu aleagă nimic sau să sugereze altceva. Trebuie să 
ţineţi minte aceste rugăminţi, pentru că ele deven un indiciu 

important. 

Referinţe: Cap. 5 Limbajul nr. 5 de iubire; Serviciile din “Cele cinci 
limbaje de iubire ale copiilor 1 ’ pg. 43-55 Gary Chapman, Ross 
Campbell 

Analiza şedinţei nr. 9 

Au participat 3 mame. Toate mamele, inclusiv coordonatorul 
grupului şi asistentul au vorbit despre ceea ce făceau tatăl sau 
mama pentru fiecare. Una din participante a vorbit şi despre situaţii 
în care simţea că părinţii lor fac prea multe pentru ea, ceea ce o 
făcea să se simtă vinovată. 

O participantă a recunoscut că se simte vinovată pentru o situaţie 
în care întreaga familie a încercat să-i fie pe plac şi cu toate 
acestea ea nu era mulţumită. Deşi unele lucruri pe care le fac par 
subînţelese, pentru părinţi acestea înseamnă multe sacrificii pe 
care le înţelegem tîrziu, eventual abia din postura de părinţi. 
Răspunzînd întrebărilor coordonatorului, mamele prezente au 
vorbit despre serviciile pe care le fac ele pentru copiii lor, despre 
când fac astfel de servicii şi cum sunt diferenţiate în funcţie de 
vârsta şi abilităţile copilului 

S-a vorbit şi despre ce au nevoie părinţii că să poată face faţă 
cerinţelor “meseriei” de părinte, despre echilibrul emoţional, 

sănătate şi despre odihnă şi despre serviciile pe care le pot face 
copiii pentru părinţi lor. 

A.D a vorbit despre cîte poate face fetiţă ei cea mai mare 
recunoscând în acelaşi timp că spre deosebire de alţi copii fetiţa 
cea mare face chiar prea multe avînd grijă şi de fraţii mai mici, deşi 
are doar 7 ani. 

După un scurt rezumat al şedinţei şi împărtăşirea impresiilor, 
participantelor li s-a dat ca temă pentru acasă să identifice care 
este limbajul de iubire al copiilor lor plecând de la o grilă de 
întrebări. 

Obiectivele şedinţei au fost îndeplinite. 

Şedinţa 10 


Iubirea şi disciplina 

Obiective generale: 

• să-şi formeze abilitatea de a identifica cauza unui 
comportament disruptiv al copilului ; 

• să ştie să trateze întîi cauza comportamentului ; 

• să înveţe modalităţi alternative de control al comportamentului. 

Competenţe specifice: 

• să analizeze comportamentul copiilor lor în diverse situaţii 

• să identifice cauza unui anumit tip de comportament 

• să ofere soluţii alternative la situaţii problematice cu care se 
confruntă. 

Durata: 2 h 

Tehnici de lucru : 

• prezentarea 

• interviu semistructurat 

Activitatea introductivă: împărtăşirea experienţelor avute, scurtă 
recapitulare a şedinţei anterioare, tema pentru acasă. 

Coordonatorul va întreba mamele ce s-a mai întîmplat semnificativ 
de săptămina trecută, apoi va face o scurtă recapitulare a ceea ce 
s-a discutat la sesiunea anterioară, solicitînd sprijin şi din partea 
membrilor grupului. Coordonatorul grupului va solicita mamele să 
vorbească despre principalul limbaj de iubire al copiilor lor. 

Desfăşurarea propriu-zisă a şedinţei. 

Prezentarea temei. Disciplina şi limbajele iubirii 

Disciplină înseamnă “ a forma”. De multe ori acest termen e 
asociat de prea multe ori cu pedeapsa. A disciplina nu înseamnă 
întotdeauna a pedepsi ci a învăţa copilul să respecte anumite 
regului şi valori fără de care nici familia şi nici societatea nu ar 
putea funcţiona. 

Cel mai important atunci când vrem să corectăm un 
comportament nedorit este să ne punem întrebarea: Ce anume a 
determinat acel comportament nedorit? Care este CAUZA acelui 
comportament? 

Dacă primul lucru pe care îl facem este să ne pedepsim copilul 
(mai ales folosind bătaia), nu tratam cauza ci efectul si nu vom 
obţine decit rezultate pe termen scurt. Pe termen lung 
comportamentul respectiv poate reaparea sau copilul se poate 
manifesta mai tîrziu sub altă formă. 

De multe ori un copil care se comportă neadecvat suferă de 
lipsă de iubire. El fie e gelos pe fratele său mai mic sau mai mare 
care primeşte mai multă atenţie, fie mama sau tatăl sunt prea 
ocupaţi sau sunt mult timp plecaţi de acasă ca să-i arate că-l 
iubesc sau există alte situaţii prin care un copil poate simţi că nu 
este iubit. Un comportament neadecvat e de multe ori un mod prin 
care copilul spune “Uite-mă, exist ! Şi eu sunt aici dacă tu nu vrei 
să mă vezi” 

De abia după ce ne-am întrebat care e cauza comportamentului 
nedorit şi ne-am asigurat că acest comportament nu a apărut din 
lipsă de iubire putem trece la disciplină. Este mult mai uşor să 
disciplinezi un copil când acesta se simte sincer iubit, în special 
dacă acel comportament neadecvat este o rezultantă a unui 
rezervor de iubire gol. 

înainte de a aplica o corecţie unui comportament neadecvat al 
copilului nostru trebuie să ne întrebăm ce va înţelege copilul meu 
din ceea ce fac eu acum. Va înţelege că acel comportament ne-a 
deranjat şi că nu am vrea să se mai repete sau că noi ca şi părinţi 
suntem autoritatea supremă şi putem aplica pedepse în mod 
arbitrar (ceea ce nu va duce decât la frustare şi al mânie)?! Un 
copil trebuie să fie conştient pentru ce anume i se aplică pedeapsa, 
acesta să fie discutată şi explicată eventual negociată astfel încât 
aplicarea ei să nu mai atît de frustrantă pentru el. 

Interviu semistructurat de grup: 

- Din cîte vă amintiţi care au fost principalele metode pe care le-au 
aplicat părinţii dumneavoastră pentru a vă disciplina? Ce părere 
aveţi despre modul lor de a privi disciplina? 

- Ce credeţi că determină de regulă comportamentul neadecvat cel 
mai frecvent întîlnit al copilului dumneavoastră? 

- Ce metodă folosiţi de regulă în disciplinarea copiilor 
dumneavoastră? 

(după ce mamele au răspuns la ultima întrebare, moderatorul va 
adauga următoarele idei ca şi sugestii sau recomandări alternative) 

1. Comunicarea adecvată 

Copiii voştri trebuie să ştie foarte bine ce anume aşteptaţi de la ei. 
Dacă cerinţele voastre sunt neclare sau spuse într-un mod negativ 
(răstit, ţipat etc) e foarte posibil ca reacţiile copiilor să nu fie tocmai 
cele pe care le aşteptaţi, uneori să fie exact contrariul. Cea mai 
indicată forma de comunicare a unei cerinţe este cea prin care 
arătăm respect faţă de copil şi îl tratam ca pe un partener egal cu 
putere de discernămînt. O rugăminte, spre deosebire de un ordin, 
arată că îl respectăm pe copil, îl tratăm ca pe egalul nostru şi-i dăm 
posibilitatea de a alege. 

Veţi spune probabil: “daca-l rog, nu face nimic !”. Cu siguranţă, 
dacă a fost învăţat să facă doar la ordin, atunci când s-a ţipat sau 
s-a răstit cineva la el, rugămintea nu va mai avea efect. 

Formularea cerinţelor sub formă de rugăminţi este mult mai 
eficientă decât ordinele şi mai tîrziu copilul îşi va respecta mult mai 
mult părinţii pentru că va simţi nu doar că îi spun ce trebuie să 
facă, ci că ei sunt mai înainte de toate interesaţi de ceea ce este 
mai bine pentru el. 

2. Imperativele 

Comenzile sunt şi ele uneori necesare la momentul potrivit. Evident 
că rugăminţile sunt superioare atunci când aveţi de ales dar uneori, 
când rugăminţile nu funcţionează, sunt necesare şi comenzile. 
Atunci trebuie să fiţi fermi, presupun un ton mai aspru, o voce mai 
apăsată şi o anumită inflexiune a vocii, dar e important de reţinut 
că folosirea comenzilor nu stimulează responsabilizarea copilului. 
Cu cât folosiţi mai mult tehnicile autoritare precum comenzile, 
cedatul sau ţipetele cu atît deveniţi mai puţin eficienţi. Dacă în mod 
normal folosiţi rugămintea, utilizarea ocazională a comenzilor va fi 
eficientă. 

3. Ignorarea comportamentului disruptiv, deturnarea atenţiei 

De multe ori insistând asupra unui comportament care ne 
deranjează la copilul nostru nu facem decât să-l amplificăm. 

Schimbîndu-i copilului atenţia spre altceva, acel comportament va 
dispărea, poate copilul dumneavoastră suferea de lipsă de 
activitate. 

4. Modificarea comportamentală 

Aceasta presupune fie acordarea unei recompense atunci când 
copilul ne confirmă nişte aşteptări (o îngheţată pentru că şi-a făcut 
temele singur) fie deprivarea lui de un element considerat de el 
pozitiv atunci când adoptă un comportament nedorit (nu mai are 
voie la calculator timp de două zile). 

Cum altfel credeţi că aţi putea proceda în situaţia respectivă? 
Descrieţi. (20-30 minute) 

încheierea şedinţei: Rezumatul şedinţei, împărtăşirea impresilor, 
tema pentru acasă 

După un scurt rezumat al şedinţei şi împărtăşirea impresiilor 
mamelor, moderatorul va cere fiecăruia să pună în practică pînă 
data viitoare soluţiile alternative la care s-a gîndit pentru 
disciplinarea copiilor lor şi să observe reacţiile acestora. 

Referinţe: ” Cap. 8 Disciplina şi limbajele iubirii din Cele cinci 
limbaje de iubire ale copiilor” pg. 110-130 Gary Chapman, Ross 
Campbell 

Analiza şedinţei nr.10 


Au participat 3 mame. 

După formula introductivă a şedinţei, participantele au trebuit să 
prezinte tema pentru acasă: limbajul de iubire al fiecăruia din copiii 
lor. Două din cele trei mame prezente au fost de părere că 
limbajele de iubire ale copiilor lor sunt în general contactul fizic, 
cuvintele şi darurile. S-a vorbit despre faptul că modul prin care 
simte un copil că e iubit se schimbă de-a lungul timpului pentru că 
şi nevoile sale evoluează şi în general nu există un singur limbaj 
prin care să ne arătăm iubirea ci fiecare copil preferă combinaţii în 
proporţii mai mari sau mai mici în funcţie de vârstă şi de nevoile lui 
din acel moment. 

După partea introductivă s-a prezentat tema şedinţei: disciplina şi 
iubirea. 

Participantele au rememorat modul în care părinţii lor obişnuiau 
să le disciplineze şi au vorbit despre cum le-au folosit sau nu mai 
tîrziu experienţele avute. 

Răspunzînd întrebărilor coordonatorului, mamele prezente au 
vorbit despre modul cum folosesc disciplina în educarea copiilor lor 
oferindu-şi uneori una alteia sugestii în ceea ce priveşte modul de 
a reacţiona într-o anumită situaţie. S-a pus problema dacă e bine 
sau nu să folosim bătaia, avînd în vedere că multe din mame au 
recunoscut că folosesc bătaia ca mijloc de disciplinare. B.A a 

recunoscut că îşi bate fiica mai mare atunci când consideră că nu a 
avut grijă de frăţiorul mai mic, dar nu o laudă atunci când face ceva 
bun. 

Coordonatorul întîlnirii a vorbit despre importanţa identificării 
cauzei comportamentului disruptiv. înainte de a aplica o metodă 
disciplinară trebuie să ne întrebăm ce anume a cauzat acel 
comportament, altfel riscăm să tratăm efectul şi nu cauza. Suferă 
copilul meu de lipsă de atenţie, este nefericit cumva etc? 

După ce ne-am lămurit că nu lipsa de iubire determină acel 
comportament, putem apela la cîteva metode pentru educarea 
copiilor noştri şi anume: comunicarea adecvată, non agresivă, 
ignorarea comportamentului distructiv şi deturnarea atenţiei, 
modificarea comportamentală prin intermediul sancţiunilor şi 
recompenselor. 

F.l a recunoscut că nu ştie cum să procedeze în cazul în care 
băiatul mai mare de 5 ani o bate în mod repetat pe sora mai mică 
de trei ani. în urma discuţiei avute cu moderatorul a reieşit că este 
mai mult decât gelozie fraterna ci o imitare a comportamentului 
violent al soţului iar o sugestie pentru ea a fost ca, pe cît posibil, să 
nu mai lase copiii să asiste la certurile şi violenţa dintre ei doi. B.L 
care a lipsit la cîteva şedinţe, dar care a revenit spre finalul 
cursului, a cerut sprijinul afectiv al grupului în momentul dificil pe 
care-l traversa: soţul ei o înşela şi se întreba dacă să divorţeze sau 

nu, avînd în vedere că avea doi copii mici, unul de trei ani şi unul 
de un an. întreg grupul şi-a manifestat susţinerea. 

După un scurt rezumat al şedinţei şi împărtăşirea impresiilor, 
moderatorul a cerut fiecăruia să pună în practică pînă data viitoare 
metode alternative de disciplinare a copiilor şi să observe reacţiile 
acestora. Participarea a fost redusă, poate şi datorită contextului 
(săptămîna de după sărbătoarea Paştelui) dar obiectivele şedinţei 
au fost îndeplinite. 

Şedinţa nr.11 

Recapitulare. Premierea participantelor 

Obiective generale: 

• evaluarea şi autoevaluarea abilităţilor parentale ale 
participantelor la finalul cursului 

• scurtă recapitulare a temelor anterioare 

• recompensarea/premierea participantelor 

Competenţe specifice: 

• formularea din partea participantelor a unor direcţii de viitor în 
ceea ce priveşte relaţiile cu copiii, familiale sau personale 

• împărtăşirea impresiilor şi a experienţelor deosebite avute în 
cadrul grupului 

Durata: 2 h 

Activitatea introductivă; Scurtă recapitulare a şedinţei anterioare, 
tema pentru acasă 

După formula de început, coordonatorul grupului va întreba 
mamele dacă au avut ocazia să aplice metode alternative de 
disciplinare şi care a fost reacţia copiilor lor. 

Desfăşurarea propriu-zisă a şedinţei. Recapitularea limbajelor de 
iubire, autoevaluarea calităţii de “bun părinte" 

Folosindu-se de material didactic şi cu ajutorul mamelor 
coordonatorul întîlnirii va face o scurtă recapitulare a limbajelor de 
iubire. 

După recapitulare coordonatorul va aminti participantelor de 
definiţia “părintelui bun “ rezultată în şedinţa nr. 3 şi va cere 
mamelor să autoevaluze din nou pe o scară de la 1 la 5 în ceea ce 
priveşte calităţile unui “bun părinte”. 

încheierea şedinţei; împărtăşirea impresiilor şi experienţelor avute, 
gânduri de viitor, exerciţiu de final, premierea participantelor 

Mamele vor fi rugate să spună ce anume a însemnat pentru ele 
acest curs, cum s-au simţit, ce au învăţat nou şi ce gînduri de viitor 
si-au formulat în ceea ce priveşte relaţia cu copiii, familială sau 
doar în plan strict personal. 

Exerciţiu final: Cu ochii închişi în stare de meditaţie (linişte) 
participantele vor rosti în gînd pe rînd următoarele: “Ma iert şi mă 
accept aşa cum sunt. Mă iubesc din toată inima.” Şi “Te iert pe 

ţine şi te accept aşa cum eşti. îţi mulţumesc pentru binele 

făcut.” 

Mamele prezente vor fi premiate pentru participarea lor si 
interesul manifestat pentru curs şi vor fi rugate să completeze 
chestionarele finale. 


118 



Analiza şedinţei nr. 1 1 

Au participat 7 mame. 

După formula introductivă a şedinţei, participantele au trebuit să 
prezinte tema pentru acasă: modul cum au reacţionat copiii la un 
mod alternativ de disciplinare. F.l a vorbit despre faptul că a început 
să-şi îmbrăţişeze şi să-şi mîngîie băiatul şi fata separat atunci când 
celălalt copil doarme iar băieţelul nu şi-a mai bătut sora în ultima 
săptămînă. 

După o scurtă recapitulare cu ajutorul mamelor a celor cinci 
limbaje de iubire, participantele şi-au reevaluat calităţile de bun 
părinte. Autoevaluările participantelor au fost următoarele: F.l (3 
mediu) ; A.M (3 mediu), Z.l (4-bun); D.E (3-mediu) ;A.D (3-mediu) 
;B.A (4-bun); B.L(4-bun) 

Spre final mamele au fost rugate să spună ce anume a 
însemnat pentru ele acest curs, cum s-au simţit, ce au învăţat nou 
şi cu ce gînduri de viitor pleacă în ceea ce priveşte relaţia cu copiii, 
familia sau doar strict personal. 

Toate participantele au vorbit despre schimbările care au avut 
loc în viaţă lor în ultimul timp şi şi-au împărtăşit planurile de viitor 
manifestindu-şi dorinţa de a se mai reuni ca grup. 

Răspunzînd solicitării coordonatorului, mamele prezente au 
participat la exerciţiul de “ Iertare şi acceptare" ca punct de început 
şi de sfîrşit a unei călătorii prin viaţa lor, călătorie pe care au 
parcurs-o de-a lungul şedinţelor. Cîteva mame au afirmat că le vine 
greu să rostească cuvintele propuse de exerciţiu, aceasta rămînînd 
ca viitoare “temă permanentă pentru acasa”. 

La finalul şedinţei participantele au fost felicitate şi premiate. 
Finalul a fost festiv, plăcut şi emoţionant pentru toate participantele. 

5. EVALUAREA FINALĂ 

5.1. Evaluare finală. Instrumente aplicate 

A cuprins: reaplicarea Scalei de Adaptabilitate şi Coeziune 
Familială, măsurarea de către observator la toate şedinţele a 
abilităţilor de relaţionare a participantelor prin cei 12 itemi ai grilei 
de observaţie (solidaritate, destindere, acord, sugestii date, opinii 
emise, orientări date, orientări cerute, sugestii cerute, dezacord, 
tensiune şi antagonism) precum şi autoevaluările calităţii de bun 
părinte. 

Autoevaluarea calităţii de bun părinte a participantelor a avut la 
bază definiţia formulată de grup în cadrul Şedinţei nr.3:”L/n părinte 
bun este cel care-i asigură copilului siguranţă afectivă (îl iubeşte, îl 
ocroteşte, îl încurajează), materială (îi asigură îndeplinirea nevoilor 

de bază materiale; hrană, îmbrăcăminte etc) şi libertate astfel încât 
copilul să poată face propriile alegeri. ” 

în ceea ce priveşte autoevaluările participantelor privind calităţile 
lor de bun părinte, acestea au fost: 

F.l (3 mediu) ; A.M (3 mediu), Z.l (4-bun); D.E (3-mediu);A.D (3- 
mediu) ;B.A (4-bun); B.L(4-bun) 

în ceea ce priveşte evaluarea abilităţilor de relaţionare a 
participantelor, pentru fiecare şedinţă s-a făcut o medie individuală 
a celor 12 itemi ai grilei (solidaritate, destindere, acord, sugestii 
date, opinii emise, orientări date, orientări cerute, sugestii cerute, 
dezacord, tensiune şi antagonism). S-a făcut o medie pe fiecare 
şedinţă la care a participat fiecare. Unii itemi au fost invers scoraţi 
(dezacord, tensiune, antagonism) Fiecare item avea o scală de 
evaluare de la 1 la 5 în care l(f.slab) şi 5 (f.bine) 

Rezultatele evaluărilor finale au fost; F.l (4.75), A.M (3.33), D.E 
(3.08), A.D (4.41), B.L(3.71), Z.l (3.08), B.A (3.91). 

în ceea ce priveşte modificările gradului de adaptabilitate si 
coeziune în rîndul familiilor participantelor ca urmare a participării 
mamelor la programul de educaţie parentala, aplicarea scalei de 
Adaptabilitate şi Coeziune familială, iniţială şi finală, a relevat 
următoarele: 

în urma aplicării metodei statistice Paired Sample T Test 
coeziunea familială per grup a scăzut uşor de la 38.29 la 32.86 

însă a scăzut nesemnificativ t(6)=1 .630 p > 0.01 (Conform tabelului 
nr 1 ). Adaptabilitatea familială a crescut uşor de la 27.86 la 31.86, 
însă a crescut nesemnificativ t(6)=2.73 p>0.01. (Conform tabelului 
nr.2 ) (A se vedea ANEXA D) 


Tabelul nr. 1 Coeziune 


Paired Sample 
Statistics 

Medie 

N 

Deviaţie 

standard 

Eroarea 
standard de 
deviaţie 

Coeziune iniţială 

38.29 

7 

5.15 

1.95 

Coeziune finală 

32.86 

7 

10.29 

3.89 


Tabelul nr.2 Adaptabilitate 


Paired Sample 
Statistics 

Medie 

N 

Deviaţie 

standard 

Eroarea 
standard de 
deviaţie 

Adaptabilitate 

iniţială 

27.86 

7 

5.46 

2.06 

Adaptabilitate 

finală 

31.86 

7 

7.78 

2.94 

Măsurarea adaptabilităţii şi coeziunii familiale iniţiale şi finale prin 
aplicarea metodei statistice Paired Sample T Test. (Conform 
ANEXEI D) 

6. REZULTATE. ANALIZĂ Şl INTERPRETARE 

6. 1 Rezultate statistice 

în ceea ce priveşte evaluarea abilităţilor de relaţionare a 
participantelor, distribuţia rezultatelor pe structura test - retest a 
fost următoarea; 

Iniţial: F.I (3.25) ; A.M (2.42); D.E (3.58) ; A.D (3.92) ; B.L (3.91); 
Z.I (2.42) ;B.A (3.58) 

Final: F.I (4.75), A.M (3.33) ;D.E (3.08); A.D (4.41); B.L(3.71) ; Z.I 
(3.08); B.A (3.91). 

Cu o singură excepţie, scorurile individuale au avut toate 
tendinţa de creştere. Mediile calculate pe fiecare şedinţă au urmat 
aceeaşi tendinţă generală de creştere. 

Media grupului a crescut semnificativ de la 2.78 la 3.78. 
Abilităţile de relaţionare s-au îmbunătăţit semnificativ individual cît 
şi la nivelul grupului în urma celor 1 1 şedinţe de grup. 

în ceea ce priveşte autoevaluările participantelor privind calităţile 
lor de bun părinte, acestea au avut următoarea evoluţie: 

Iniţial; F.l (2-slab); A.M (4 - bun) ;Z.I (3-mediu); D.E (4 - bun); A.D. 
(4 - bun) şi B.A (4-bun). 

Final; F.l (3-mediu) ; A.M (3-mediu), Z.l (4-bun); D.E (3-mediu) ;A.D 
(3-mediu) ;B.A (4-bun); B.L(4-bun) 


Tabelul nr.3 Abilităţile parentale 


Paired Sample 
Statistics 

Medie 

N 

Deviaţie 

standard 

Eroarea standard 
de deviaţie 

Abilităţi parent 
iniţiale 

3.50 

6 

0.84 

0.34 

Abilităţi parent 
finale 

3.33 

6 

0.52 

0.21 


Măsurarea abilităţilor parentale iniţiale şi finale prin aplicarea 
metodei statistice Paired Sample T Test 
(Conform ANEXEI D) 

Media per grup a scăzut dar nesemnificativ (T(5)=0.695 > 0.01). 
Scăderea s-ar putea explica prin faptul că unele mame nu erau 
conştiente iniţial de greşelile în educaţie pe care le făceau şi îşi 
supraevaluau calităţile de bun părinte, iar în urma cursului au 
conştientizat propriul comportament, obiectivându-şi autoevaluarea 
(a se vedea mai jos, descrierea rezultatelor pe fiecare caz). 

Conştientizarea greşelilor şi evaluarea reală nu poate fi decât un 
cîştig pentru fiecare. 

în ceea ce priveşte rezultatele obţinute în urma aplicării scalei 
de Adaptabilitate şi Coeziune familială, iniţială şi finală, scăderea 
coeziunii familiale şi creşterea adaptabilităţii s-ar putea explica prin 
schimbările de percepţie şi mentalitate ale mamelor participante, 
care au destabilizat uşor structura familială şi au crescut uşor în 
schimb adaptabilitatea familiei. Schimbarea comportamentului unui 
membru al familiei poate schimba structura sistemului familial în 
ansamblu. 

6.2 Rezultate individuale 

FI 39 de ani, mamă a trei copii, o fată în vârstă de 20 de ani 
provenită din prima sa căsătorie şi încă doi, un băiat de 4 V 2 ani şi o 
fetiţă de 3 V 2 . Al patrulea copil al ei decedase cu un an în urmă, la 
cîteva zile de la naştere. 

A avut o participare bună (10 din cele 11 şedinţe). A afirmat că 
în urma cursului şi-a îmbunătăţit relaţia cu băieţelul mai mare de 5 
ani, care se manifesta agresiv faţă de soră lui mai mică, de 3 ani. 
F.l a recunoscut că datorită lipsurilor finaciare şi certurilor violente 
cu soţul nu era disponibilă emoţional pentru copiii săi şi reacţiona 
violent la cererile lor ceea ce nu făcea decât să acentueze 
comportamentul neadecvat al micuţilor. 

Deşi nu poate stopa violenţa din familie, F.l a devenit mai 
conştientă de efectul comportamentului ei şi al soţului asupra 
copiilor săi. în cadrul şedinţelor de grup a recunoscut că este 
alcoolică şi că pe toată perioada cursului (aproape 3 luni) nu a 
băut. 

La finalul cursului a optat pentru 4 şedinţe de consiliere 
individuală după care a fost îndrumată spre un grup de suport 
pentru alcoolici. 

F.l şi-a îmbunătăţit atât ablitatile de relaţionare cât şi modul cum 
se percepe ca mamă. înainte de finalizarea celor 4 şedinţe de 
consiliere individuală s-a angajat, lucru pe care nu-l mai făcuse de 
peste 3 ani. 

A.M, 19 ani, căsătorită, doi băieţi (3 Vz ani şi 1 an şi Vz). A 
participat la 7 din cele 1 1 şedinţe ale grupului, ea fiind mezina 
grupului. 

Cel mai important câştig după acest curs este, după cum afirmă, 
că a învăţat să petreacă timp cu copiii şi să-i asculte atunci când 
acestiau vor să-i comunice ceva. 

Având un caracter uşor impulsiv avea tendinţa de a reacţiona 
exagerat, fără răbdarea necesară, a mărturisit că avea probleme 
cu fiul mai mare de 3 anii /2 ani care era extrem de neastimparat şi 
pentru care nu avea niciodată suficient timp. A învăţat că trebuie să 
acorde timp atît relaţiei cu partenerul cît şi copilului mai mare, fără 

să-l neglijeze pe cel mai mic. A.M şi-a îmbunătăţit ablitatile de 
relaţionare, iar acum se percepe mai critic ca mamă. 

A.D, 34 de ani, divorţată, mamă a trei feţe de 3, 5 şi respectiv 
IVz ani, a participat la 6 din cele 1 1 şedinţe. 

A.D este o persoană sociabilă şi comunicativă, fiind aproape de 
fiecare dată persoana care deschidea şirul confesiunilor, 
stimulîndu-le astfel şi pe celelate mame să se deschidă şi să-şi 
împărtăşească experienţele. 

Principalul ei câştig al acestui curs a fost că a devenit mai 
conştientă de greşelile pe care le făcea în relaţia cu fiica mai mare 
de 7 Vz ani pe care o supraresponsabiliza. A.D a recunoscut că 
evita să o trateze pe fiica ei ca pe un copil (adică să o mîngîie, să o 
lase să se joace, să-i spună ca o iubeşte) responsabilizind-o şi 
considerând-o mai mult un partener în educarea celorlalte două 
fetiţe mai mici. A admis că i-a fost greu să admită că greşeşte atâta 
timp cît ea însăşi se afla într-o situaţie dificilă şi se considera 
victimă şi să-şi schimbe comportamentul faţă de fiica ei. 

D.E e mamă singură a unei fetiţe de de 8 AVfe ani şi a unui băiat 
de 5 ani. A participat la 9 din cele 1 1 şedinţe ale grupului. Este 
orfană, a fost crescută într-un Centru de Ocrotire a minorilor şi nu 
cunoaşte nici un membru al familiei sale naturale. A recunoscut că 
nu avea o relaţie tocmai bună cu fetiţa ei pe care o considera 
răspunzătoare de tot ce se întîmpla rău în casă. în urma cursului a 

afirmat că a învăţat să-şi aprecieze fiica, să petreca mai mult timp 
cu ea şi să o ajute la lecţii. 

B.L, 26 de ani, căsătorita, mamă a doi copii, un băiat de 3 ani şi 
o fetiţă de 1 an. B.L a participat la 4 din cele 1 1 şedinţe. 

Principala ei problemă era de fapt relaţia cu soţul. A cerut sprijinul 
grupului întrucât aflase ca soţul care nu o sprijinea deloc în 
educarea copiilor, o înşela. Principalul ei câştig al acestui curs a 
fost, după a afirmat, încrederea în sine şi suportul afectiv pe care I- 
a primit atunci când avea nevoie. A decis să nu divorţeze şi a ajuns 
la o înţelegere cu soţul. 

Z.l, 26 de ani, necăsătorită, mamă a trei copii, un băiat de 7 ani 
şi două fetiţe, în vârstă de 5 şi respectiv 3 ani, toţi proveniţi din 
relaţia cu actualul partener. Z.l, o persoană timidă, tăcută, 
modestă, calmă şi răbdătoare, a participat la 4 din cele 1 1 şedinţe 
ale grupului. Principalul ei cîştig a fost, după cum afirma, că a 
învăţat să se cunoască mai bine pe ea însăşi. Avînd o copilărie 
dificilă (mama ei s-a sinucis pe când ea avea 12 ani, ea trebuind să 
aibă grijă de toţi fraţii mai mici şi de tatăl alcoolic, a învăţat să nu 
ceară prea multe. în cadrul grupului a realizat că nu este cu nimic 
diferită de ceilalţi, că are anumite calităţi care o fac o bună mamă şi 
că mai are de spus multe despre ea însăşi. Z.l şi-a îmbunătăţit atît 
abilităţile realţionale cît şi modul cum se percepe ca mamă. 

B.A, 22 de ani, mamă singură a doi copii, o fetiţă de 8 ani şi un 
băieţel de 5 ani proveniţi din relaţii diferite. A participat la 3 din cele 
11 şedinţe. 

Provenind dintr-o familie de etnie romă, B.A a avut co copilărie 
destul de dificilă marcată de neglijenţă, abuz fizic şi verbal. 
Principalul ei cîştig a fost, după cum afirma, că s-a simţit acceptată 
şi apreciată în grup. Relaţia ei cu ambii copii s-a îmbunătăţit în 
ultimul an întrucât are unde locui şi cei care o înconjoară (asistenţii 
sociali) sunt persoane care o acceptă şi o tratează 

nediscriminatoriu. 

Dincolo de rezultatele pe care le-am înregistrat în cadrul acestui 
grup de consiliere şi educaţie parentală, întregul proiect a avut 
pentru mine o valoare curativă pe care am recunoscut-o şi în 
cadrul grupului ca parte activă a acestuia. Şedinţele au fost însoţite 
de un jurnal personal în care îmi analizam evoluţia personal şi 
profesional. 

în cadrul fiecărei şedinţe, am fost în acelaşi timp şi coordonator 
dar şi simplu membru al grupului, care îşi împărtăşeşte 
experienţele, ceea ce simte şi ceea ce gândeşte despre temele 
respective, dar dintr-o altă perspectivă. De fiecare dată am vorbit 
din perspectiva copilului, nu din cea a părintelui şi fiecare temă a 
şedinţei a fost pentru mine un prilej de a le spune părinţilor mei prin 
intermediul altor părinţi “aşa mi-aş fi dorit să îmi arătaţi că mă 

iubiţi”. Fiecare şedinţă din cele trei grupuri coordonate a fost pentru 
mine un prilej de a mă elibera, de a ierta şi de a mă detaşa. Le 
mulţumesc celor alături de care am avut ocazia să o fac. 


7. CONCLUZII 

Acest proiect a urmărit să ofere informaţii despre modalităţi 
alternative de educaţie a copiilor; să dezvolte abilităţile parentale, 
să stimuleze dezvoltarea personală şi îmbunătăţească abilităţile de 
relaţionare pozitivă ale participantelor prin creearea unei reţele de 
sprijin. 

Pentru aceasta, o regulă a desfăşurării şedinţelor a fost să se 
asigure participanţilor din partea coordonatorului o relaţie 
congruentă şi integrată, o atenţie pozitivă, acceptarea 
necondiţionată a experienţelor clienţilor. S-a urmărit în mod 
continuu asigurarea unui climat de grup deschis şi pozitiv, favorabil 
împărtăşirii experienţelor personale. 

Tehnicile folosite în cadrul şedinţelor de către coordonator au 
fost cele specifice consilierii umaniste non directive: clarificarea 
sentimentelor, acceptarea necondiţionată, reformularea mesajului 
clientului etc dar şi cîteva specifice orientărilor experienţiale: jocul 
de rol, desenul, mişcarea corporală etc. 

Dacă următoarele două şedinţe după cea introductivă (de auto 
şi intercunoastere) au avut valoare preponderent diagnostică, 

conţinutul şedinţelor următoare (de la şedinţa 4 la 10) a cuprins în 
mare parte ideile prezentate de Dr.Gary Chapman şi Dr.Ross 
Cambell în manualul lor; “Cele cinci limbaje de iubire ale copiilor “ 
(Ed. Curtea veche, Bucureşti, 2001). 

Aşteptările mele în ceea ce priveşte urmările programului vizau 
îmbunătăţirea abilităţilor de relaţionare şi a abilităţilor parentale 
reflectată în special prin creşterea coeziunii şi adaptabilităţii 
familiale şi prin autoevaluările participantelor cu privire la calităţile 
de bun părinte. 

Dacă în ceea ce priveşte abilităţile de relaţionare s-au 
îmbunătăţit atît per ansamblu la nivelul grupului cît şi individual, 
îmbunătăţirea abilităţilor parentale a fost mai greu de pus în 
evidenţă. 

Autoevaluările au sugerat dimpotrivă o scădere la nivel 
individual a acestora (scădere nesemnificativă la nivelul grupului ) 
ceea ce s-ar putea explica printr-o creştere a gradului de 
conştientizare şi o obiectivare a autoperceptiei cu privire la calităţile 
de bun părinte ale mamelor participante. 

în ceea ce priveşte fenomenele măsurate la nivelul coeziunii şi 
adaptabilităţii familiale acestea s-ar explica prin schimbările de 
percepţie şi mentalitate ale mamelor participante care au 
destabilizat uşor structura familială şi au crescut uşor în schimb 
adaptabilitatea familiei. Schimbarea comportamentului unui 

membru al familiei poate schimba structura sistemului familial în 
ansamblu. 

în ceea ce priveşte limitele acestui program acestea au constat 
în primul rînd cred, în modalităţile de evaluare. 

Autoevaluările participantelor trebuiau să se facă poate nu 
global pornind de la o definiţie formulată de ele ci individual pe 
aspecte ceea ce ar fi adus mai mult obiectivism şi rigurozitate. 

Scala de adaptabilitate şi coeziune familială este un instrument 
care nu diferenţiază între diferitele tipuri de familii. în plus nu există 
o legătură foarte clară între îmbunătăţirea abilităţilor parentale şi 
nivelul de coeziune şi adaptabilitate familială. 

Ca şi conţinut, cursul de educaţie parentală a pus accent pe 
conştientizare şi informare. Forma de desfăşurare a cursului ca 
program de consiliere de grup, respectiv grup de suport, a pus 
accent pe dezvoltarea abilitaţilor de relaţionare şi pe oferirea de 
sprijin afectiv participantelor. 

în ce măsură schimbările observate de-a lungul celor aproape 
trei luni sunt efective şi de durată, rămâne de văzut. 

ANEXA A 

CHESTIONAR 
GRUP DE SUPORT 

Vă rugăm să răspundeţi la acest chestionar. Răspunsurile d-voastră ne 
vor ajuta în organizarea grupului de suport pentru părinţi. 
Confidenţialitatea datelor este păstrată, datele obţinute fiind folosite doar 
cu scop statistic. 

1 . Aţi mai participat la întâlniri de grup? : 


2. Dacă da, unde şi când? Pe ce teme? 


3.Aţi simţit o diferenţă în viaţă d-voastră prin participarea la astfel de 
întîlniri ?dacă da, cum ? în ce fel ? 


4. Ce aşteptări aveţi de la aceste întâlniri de grup? 


5. Vă rog să notaţi pe o scară de la 1 la 5 cît de importanţi sunt pentru d- 
voastră următorii factori ca să vă simţiţi bine într-un astfel de grup 
1 -foarte important ;2-important ;3-indiferent ; 4- puţin important ;5- 
neimportant 

Posibilitatea de a vorbi mai mult despre propriile probleme ; 

Să ascult mai mult ; 

Să-mi cunosc şi să mă înţeleg cu colegele de grup ; 

Relevanţa informaţiilor , cît de mult îmi foloseşte ce se discută 

la grup 

Altceva (numiţi) 

6 Cîţi copii cu următoarele vîrste aveţi 
0-1 ani 

1-3 ani 
3 - 6 ani 
6- 12 ani 
12-18 ani 
>18 ani 


7. Care consideraţi că este cea mai importantă problemă din viaţa familiei 
dumneavoastră în acest moment? 

8. Aţi dori să ajutaţi la organizarea unor astfel de întîlniri ? 

Dacă da, numiţi modul în care puteţi contribui (bifaţi varianta/variantele 
alese) : 

a. Oferind din timpul meu pentru a ajuta la organizarea intilnirilor ; 

b. Donind o mică sumă de bani pentru cumpărarea unor răcoritoare, mici 
gustări etc. 

c. Vorbind altor oameni despre acest gen de întîlniri şi incurajindu-l să 
participe 

d. Altfel (descrieţi) 


9. Dacă aveţi sugestii pentru intilnirile de grup : 

a. în ceea ce priveşte temele pe care le doriţi abordate : 

b. în ceea ce priveşte alte activităţi care aţi dori să fie organizate în cadrul 
intilnirilor sau în afara lor : 


10. în momentul de faţă cunoaşteţi serviciile oferite de BAS Caritas? 
Despre ce alte servicii aţi dori să aflaţi informaţii ? 


Nume : 

Vârstă: 
Studii: 
Nr. copii: 
Venit : 

Ocupaţia: 
Religia: 
Starea civilă: 



ANEXA B 1 Fişă de evaluare a abilitaţilor de relationare a participanţilor la grup 

Observator: 


Nr. Numele şi Soli- Destindere Acord Suges Opinii Orientări Orientări Opin Sugestii Deza- Tensiu Antagonism 
prenumele daritat tii date emise date cerute ii cerute cord ne 



Punctaj:1(f. slab),2(slab),3(mediu),4(bine), 5(f. bine) 

Data: Semnătura: 

ANEXA B 2 


Fişă de lucru pentru observatorul grupului de suport 


Itemii care trebuie urmăriţi de către observatorul întâlnirilor de grup 


Nr. crt. 

Denumire item 

Descrierea itemului 

1. 

Solidaritate 

Oamenii fac dovada că se 
încurajează 

2. 

Destindere 

Caută să diminueze tensiunea, 
glumesc 

3. 

Acord 

Işi dau acordul, acceptă, se înţeleg 

4. 

Sugestii date 

Fac sugestii dar îi respectă pe ceilalţi 

5. 

Opinii emise 

Işi exprimă dorinţele, sentimentele 

6. 

Orientări date 

Se informează, repetă, clarifică 

7. 

Orientări cerute 

Cer informaţii, repetă, confirmă 

8. 

Opinii cerute 

Evaluează, analizează 

9. 

Sugestii cerute 

Privind mijloace de acţiune 

10. 

Dezacord 

Resping, refuză ajutorul 

11. 

Tensiune 

Se manifestă tensionat, se retrag, 
refuză dialogul 

12. 

Antagonism 

Se opun, îi deranjează pe ceilalţi, se 
laudă 


Se acordă punctaj de la 1 (cel mai mic) - 5 (cel mai mare) pentru 
fiecare persoană din grupul de suport. 

ANEXA C 

Scala de evaluare a adaptabilităţii şi coeziunii familiei (FACES-III) 
Autor: David H.OIson, Joyce Portner, Yoav Lavee 


Vă rugăm să descrieţi familia d-voastră folosind următoarele 

răspunsuri : 

1. Aproape niciodată 

2. Rar 

3. Uneori 

4. Frecvent 

5. Aproape întotdeauna 

Descrie familia ta aşa cum este acum : 

1 . Membrii familei îşi cer unul altuia ajutorul 

2. In rezolvarea problemelor sunt urmate şi sugestiile venite din partea 
copiilor. 

3. Suntem de acord cu prietenii fiecărui membru al familiei ; 

4. Copiii au un cuvînt de spus în ceea ce priveşte disciplina lor. 

5. Ne place să facem lucruri împreună doar cu familia. 

6. în familia noastră persoane diferite au rol de conducător/lider. 

7. Membrii familiei se simt mai apropiaţi între ei decît faţă de alte 
persoane din afara familiei. 

8. Modul în care se îndeplinesc sarcinile se mai schimbă în familia 
noastră. 

9. Noua ne place să petrecem timpul liber împreună. 

10. Părinţii şi copiii discută pedepsele ce le trebuie aplicate. 

11. Ne simţim foarte apropiaţi unii de alţii. 

12. Copiii iau deciziile în familia noastră. 

13. Cînd ne adunăm pentru diferite activităţi, toată lumea este prezentă, 
nimeni nu lipseşte. 

14. In familia noastră regulile se mai schimbă. 

15. Avem multe lucruri pe care le facem împreună ca familie. 

16. Responsabilităţile casei mai sunt schimbate între noi. 

17. Membrii familei se consultă cu ceilalţi în luarea unor decizii 
personale. 

1 8. E greu să-ţi dai seama cine este liderul/şeful în familia noastră. 

19. Solidaritatea familială este foarte importantă pentru noi. 

20. E greu de spus ce sarcină are fiecare în casă. 

Vă mulţumesc. 

ANEXA D 


Măsurarea coeziunii familiale iniţiale şi finale prin aplicarea metodei statistice Paired 

Sample T Test. 


Paired Samples Statistics 




Mean 

N 

mp 

Std. Error 
Mean 

Pair 1 

coeziuneinitiala 


7 

5,15 

1,95 

Pair 1 

coeziuneinitiala 

■ctaKBi 

7 


1,95 


coeziunefinala 

32,86 

7 

10,29 

3,89 


Paired Samples Correlations 




N 

Correlation 

Sig. 

Pair 1 

coeziuneinitiala 

& 

coeziunefinala 

7 

,516 

,235 

Pair 1 

coeziuneinitiala 

& 

coeziunefinala 

7 

,516 

,235 












Paired Samples Test 




Paired 

Differences 





t 

df 

Sig. (2-tailed) 



Mean 

Std. 


95% Confidence 








Deviation 


Interval of the 










Difference 










Lower 

Upper 




Pair 1 

coeziune iniţiala 
- coeziune finala 

5,43 

8,81 

3,33 

-2,72 

13,58 

1,630 

6 

,154 


Măsurarea adaptabilităţii familiale iniţiale şi finale prin aplicarea metodei statistice 

Paired Sample T Test. 


Paired Samples Statistics 




Mean 

N 

Std. 

Deviation 

Std. Error 
Mean 

Pair 1 

adaptabilitateinitiala 


7 

5,46 



adaptabilitatefinala 

■ESEU 

7 

7,78 

2,94 


Paired Samples Correlations 






HI 

Pair 1 

adaptabilitateinitiala 

& 

adaptabilitatefinala 

7 

,890 

,007 

Paired Samples Test 




Paired 

Differe 





t 

df 

1 HI 



nces 







m 



Mean 

Std. 


95% Confidence 








Deviation 


Interval of the 










Difference 










Lower 

Upper 




Pair 1 

adaptabilitateinitiala - 
adaptabilitatefinala 

-4,00 

3,83 

1,45 

-7,54 

-,46 

-2,763 

6 

,033 


Măsurarea abilităţilor parentale iniţiale şi finale prin aplicarea metodei statistice Paired 


Sample T Test. 

Paired Samples Statistics 




Mean 

N 

Std. 

Deviation 

Std. Error 
Mean 

Pair 1 

abilitaţi parent 
iniţiale 

3,50 

6 

,84 

,34 


abilitaţi parent 
finale 

3,33 

6 

,52 

,21 

Paired Samples Correlations 




N 

Correlation 

— 

Pair 1 

abilitaţi parent 
iniţiale & 
abilitaţi parent 
finale 

6 

,000 

1,000 


Paired Samples Test 




Paired 

Difference 

s 





t 

df 




Mean 

Std. 

Deviation 

Std. Error 
Mean 

95% Confidence 
Interval of the 
Difference 


■ 








Lower 

Upper 






,17 

,98 


-,87 


■PIE 

5 

